Roberto: Barselona mora da se bori za titulu - SPORTSKI ŽURNAL\n24 septembar, 2021 0\nBarselona je sinoć na gostovanju odigrala nerešeno 0:0 protiv Kadiza i sedma je na tabeli sa devet bodova, sedam manje od vodećeg Real Madrida\nFudbaler Barselone Serhi Roberto rekao je da taj klub uvek mora da se bori za šampionsku titulu i da se ne slaže sa trenerom Ronaldom Kumanom, koji bi uspehom smatrao plasman među četiri ekipe u prvenstvu.\nKuman je nedavno rekao da će ove sezone uspeh biti plasman među četiri najbolje ekipe, posle odlaska najboljeg igrača Lionela Mesija, ali i zbog finansijskih problema kluba i brojnih igrača koji su povređeni.\nBarselona je sinoć na gostovanju odigrala nerešeno 0:0 protiv Kadiza i sedma je na tabeli sa devet bodova, sedam manje od vodećeg Real Madrida.\nUpitan o pesimističkom stavu trenera, ali i oceni da na raspolaganju nema mnogo kvalitetnih igrača, Roberto je rekao da se s tim ne slaže.\n"U ovom klubu, mi moramo da osvojimo titulu u Primeri, ne interesuje me samo plasman među prve četiri ekipe. Imamo veoma dobru ekipu, neki igrači su otišli, ali to nije izgovor, moramo da se okupimo i pokušamo da osvojimo titulu", rekao je Roberto, preneli su španski mediji.\nKuman je isključen u završnici utakmice protiv Kadiza, a novinari su ga pitali za izjavu Roberta.\n"Već sam nekoliko puta rekao da moramo da pokušamo da pobeđujemo u svakoj utakmici, da moramo da pokušamo da osvajamo trofeje. Ali moramo biti realni, moramo da vidimo kakvu ekipu imamo, ko sve nedostaje. Takođe, rekao sam to ako su nam svi igrači na raspolaganju... ali nama nedostaju sedmorica", naveo je Kuman.\nBarselona je bez pobede u poslednje tri utakmice u svim takmičenjima, a pojedini navijači zviždali su ekipi posle remija sa Granadom (1:1) na Kamp Nou.\nMediji spekulišu da bi Kuman mogao da dobije otkaz, a kao njegovi naslednici pominju se Roberto Martines, Andrea Pirlo, Antonio Konte i nekadašnji fudbaler Barselone Ćavi.\nRajo Valjekno posle preokreta pobedio Elče


Britanski portparol: SAD neće ponoviti tvrdnje o britanskom špijuniranju\nBeta 17. marta 2017. 15:15\nPortparol britanske premijerke Džejms Slak rekao je danas da je Bela kuća obećala da neće ponoviti tvrdnje da je britanska agencija za nadzor prisluškivala američkog predsednika Donalda Trampa.\nPortparol Džejms Slak rekao je da je britanska vlada jasno dala na znanje SAD-u da te „smešne“ tvrdnje treba ignorisati. On je rekao da je Vašington dao uveravanja Britaniji da se takve tvrdnje neće ponoviti.\nOptužbe da je britanska vladina agencija za nadzor GCHQ prisluškivala predsednika SAD Donalda Trampa pred prošlogodišnje predsedničke izbore na zahtev njegovog prethodnika Baraka Obame, prvo je izneo komentator televizije Foks njuz, a sinoć ih je ponovio portparol Bele kuće Šon Spajser.\nBritanska agencija je u za nju neuobičajenom koraku izdala saopštenje i navela da su te tvrdnje „apsurdne“ da su „potpuno smešne i da ih treba ignorisati“.\nBritanski list Telegraf danas piše da su mu obaveštajni izvori preneli da su se Spajser i savetnik američkog predsednika za nacionalnu bezbednost Herbert Rejmond Makmaster izvinili Britancima zbog tih tvrdnji.\n„Izvinjenje je došlo direktno od njih“, rekao je taj izvor za list.


Energyobserver - KOLIKO JE ZAGAĐENJE VAZDUHA OPASNO ZA ZDRAVLJE?\n„One su ustvari suspendovane čestice koje prolaze kroz najmanje disajne puteve i stižu do najudaljenijih delova pluća i otežavaju normalnu razmenu gasova. Uz to imaju svoj hemijski efekat i utiču na procese u organizmu, ne samo na plućima, gde se odigrava ceo proces, već se kroz brojne studije pokazalo da one imaju veoma negativan efekat na razvoj moždanih funkcija, pogotovu kod manje dece, zatim na mogućnost neplodnosti i pojavu niza hroničnih bolesti i pogoršanja kod hroničnih pacijanata simptoma i toka bolesti“, objašnjava Rsovac.\n„Što se tiče svega ostalog, smanjite aktivnosti, nemojte provetravati prostorije u ranim jutarnjim satima, tada je najveća koncentracija smoga i svih čestica, tako da to radite u toplijem delu dana“, navela je doktorka.\nBroj dece koja se žale na repiratorne probleme je povećan, a doktorka kaže da je poslednjih deset dana zabeležen porast broja pacijenata sa respiratornim sinicijalnim virusom izazvanim bronhijalitisom, posebno kod najmlađe populacije, odnosno kod novorođenčadi u prvoj godini života.\n„Pošto je ovo oboljenje koje ide kod ovako male dece sa značajnim simptomima koji otežavaju disanje, smanjuju nivo kiseonika, morali smo i da hospitalizujemo neku decu“, rekla je Rsovac.\nIstakla je da astmatičari imaju potrebu za češćim inhalacijama i primenom terapije. „Manja deca se ne mogu požaliti, ali vidi se po njima da im ovakvo zagađenje vazduha ne prija, odnosno ukoliko i postoji respiratorna infekcija ona je teža“, dodaje Rsovac.\nNavela je da je sada je sezona virusnih infekcija i da je celokupni respiratorni trakt zahvaćen.\n„Tu se onda javlja pored nemogućnosti da normalno deca dišu, odbijanje hrane zbog bolova u grlu, kašalj koji ih remeti jer ne mogu da spavaju, pošto se taj kašalj javlja i u snu, a ne samo tokom aktivnosti. U skopu respiratornih infekcija imaju temperaturu i malaksali su“, objasnila je Rsovac.\nNaglasila je da decu treba odvesti obavezno lekaru kada roditelji primete da ubrzano dišu, da se pojačano znoje, gube vazduh i da kašlju neprestano.\nOni koji moraju da budu obazrivi u narednom periodu su – hronični bolesnici, osobe starije od 65 godina i deca do 5 godina.


MyLogic | Uslovi korišćenja\nUpotrebom ovog internet sajta potvrđujete da ste pročitali, razumeli i prihvatili ove uslove korišćenja i slažete se da ste obavezni da ih poštujete, kao i sve druge primenljive zakone i propise. Ukoliko ne prihvatate ove uslove, nemojte koristiti ovaj internet sajt.\nIzmenama u ovom tekstu, MyLogic može izmeniti ove Uslove u bilo kom trenutku. Preporučujemo da povremeno posetite ovu stranicu da biste pročitali ažurne Uslove, jer ste njima zakonski vezani. Pojedine odredbe ovih Uslova mogu biti nadjačane eksplicitnim zakonskim aktima ili saopštenjima istaknutim na drugim stranicama ovog sajta.\nSav materijal na ovom sajtu je zaštićen autorskim pravima i svaka neovlaštena upotreba može predstavljati kršenje Zakona o autorskom i srodnim pravima, Zakona o žigovima ili drugih zakona iz oblasti intelektualne svojine. Osim ukoliko je drugačije naznačeno na drugom mestu na ovom sajtu, sav sadržaj možete pregledati, kopirati, štampati ili preuzimati isključivo za ličnu, nekomercijalnu upotrebu i u informativne svrhe, pod uslovom da sve naznake o autorskim pravima ili drugim vlasničkim informacijama koji su sadržani u originalnom dokumentu zadržite u svim kopijama. Ne možete menjati sadržaj ovog sajta ni na koji način, niti ga reprodukovati ili javno prikazivati, izvoditi, distribuirati ili na drugi način koristiti u javne ili komercijalne svrhe. Ništa ovde sadržano, bilo izričito, prećutno, odricanjem ili na drugi način, vam ne daje pravo da koristite bilo koji deo intelektualne svojine koju ste pronašli na sajtu.\nLinkovi sadržani na Sajtu koji vode na na nezavisne sajtove su prikazani isključivo zbog pogodnosti za Vas. MyLogic ne pregleda sadržaj ovih sajtova, ne kontroliše ih i nije odgovoran za njihove sadržaje. Stoga, MyLogic ne pruža nikakve garancije i ne prihvata obaveze u vezi sa ovim sajtovima ili bilo kojim informacijama, softverom ili drugim proizvodima koji se tamo mogu naći, ili sa rezultatima koji su posledica njihove upotrebe. Ukoliko odlučite da pristupite nekom od sajtova na koje vode linkovi sa ovog sajta, činite to na sopstvenu odgovornost.\nInternet sajt koristite na sopstveni rizik. MyLogic nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog sadržaja.\nMožete posetiti ovaj internet sajt bez otkrivanja bilo kakve informacije o sebi. Na pojedinim delovima ovog internet sajta tražimo lične informacije o Vama kako bismo vam omogućili ostvarivanje određenih prava, kao što je pružanje izvesnih informacija koje zatražite. Ovo činimo putem upotrebe online formulara i svaki put kada nam pošaljete svoje detalje e-mailom. Informacije koje dobijemo od Vas mogu uključivati Vaše ime i prezime, adresu, brojeve telefona, faksa ili e-mail adresu. Od vas nikada nećemo tražiti dodatne informacije koje nisu neophodne da biste dobili informaciju koju ste zatražili.\nU slučaju kada od Vas zatražimo druge lične informacije, kao što su Vaše ime i e-mail adresa, tražićemo Vaš pristanak (npr. upotrebom online formulara ili putem e-maila), obavestiti Vas o procesu prikupljanja informacija i o tome kako ćemo ih upotrebiti. Informacije koje nam Vi date ili do kojih dođemo putem ovog internet sajta, koristićemo isključivo za odgovaranje na Vaša pitanja i/ili za pružanje i poboljšanje naših usluga. U slučaju da se predomislite i ne želite da Vas kontaktiramo u budućnosti, molimo Vas da nas o tome obavestite.\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu jesu autorsko pravo ili vlasništvo preduzeća MyLogic ili su na internet sajt postavljeni uz dozvolu vlasnika ili ovlašćenog nosioca prava. Korišćenje sadržaja, osim na način opisan u ovim uslovima korišćenja, bez pisane dozvole vlasnika sadržaja je strogo zabranjeno.\nPoslednja revizija 31.12.2015.


Biden čestita Kosovu | Starmo\nNaslovnica Region Biden čestita Kosovu\nBiden čestita Kosovu\nWashington — Predsjednik Sjedinjenih Američkih Država Joe Biden čestitao je Kosovu 13. godišnjicu od proglašenje nezavisnosti uz poruku da ostane posvećeno izgradnji nezavisne, multietničke i demokratske zemlje.\nU Bidenovom pismu, koje je objavilo Predsjedništvo Kosova, se navodi i da se SAD raduju saradnji sa novom Vladom Kosova, “pred kojom je veliki posao, uključujući postizanje sporazuma o normalizaciji odnosa sa Srbijom”, prenio je Radio Slobodna Evropa.\nNa Kosovu su 14. februara održani parlamentarni izbori na kojima je, prema preliminarnim rezultatima, sa 48 posto glasova ubjedljivu pobjedu odnio Pokret Samoopredjeljenje Aljbina Kurtija.\n„Još uvijek treba mnogo toga da se uradi, uključujući postizanje sveobuhvatnog sporazuma sa Srbijom koji podrazumijeva međusobno priznanje, jačanje vladavine zakona, borba protiv pandemije, ekonomski oporavak i izgradnja bolje budućnosti za sve građane Kosova”, navodi se u poruci predsjednika Bidena.\nDodaje se i da “Sjedinjene Države ostaju posvećen parner Kosovu u ovim poduhvatima”.\nKosovo 17. februara obilježava 13. godišnjicu od proglašenja nezavisnosti.\nVučić: Tražimo povlačenje svih trupa sa sjevera Kosova


Danas je Svetski dan izbeglica – Nadlanu.com\nObjavljeno 20. juna 2013. / 08:29:18\nSvetski dan izbeglica – 20. jun Srbija dočekuje kao prva zemlja u Evropi i jedna od pet zemalja u svetu sa "produženom izbegličkom situacijom".\nPredsednik Skupštine Srbije Nebojša Stefanović najavio je da bi u parlament uskoro mogao da raspravlja o predlogu Rezolucije o pitanjima izbeglica, i istakao da će insistrirati kod državnih organa da izvrše pritisak da se maksimalno poštuje Bečki sporazum o ostvarivanju prava izbeglih.\n“Smatramo da je to jedna od suštinskih vrednosti za koju moramo da se zalažemo pogotovo u procesu priključivanja EU”, rekao je Stefanović posle jučašnjeg sastanka s predstavnicima udruženja izbeglica.\nDanašnji dan je proglašen za dan izbeglica na osnovu Rezolucije Generalne skupštine UN, usvojene 2000. godine.\nKomesarijat za izbeglice u Srbiji najavio je, tim povodom, konferenciju za novinare, na kojoj će biti reči o situaciji izbeglica u svetu, položaju, potrebama i perspektivi izbegličke populacije u Srbiji, aktuelnim programima rešavanja stambenih i drugih potreba i podršci Evropske unije kao najvećeg donatora.\nNa konferenciji će govoriti šef odeljenja za pravnu zaštitu izbeglica UNHCR-a An Brigit Krum-Hansen, zamenik komesara za izbeglice i migracije Republike Srbije Svetlana Velimirović i Predstavnik Delegacije Evropske unije u Srbiji.\nUčesnici će govoriti i o Regionalnom stambenom programu namenjenom rešavanju stambenih potreba 27.000 najugroženijih izbeglica u BiH, Hrvatskoj, Crnoj Gori i Srbiji, kao i ostvarenom napretku u procesu regionalne saradnje u cilju rešavanja preostalih otvorenih pitanja od značaja za izbegličku populaciju.\nPrema podacima Komesarijata do 1995. godine, Srbija je primila 618.000 izbeglica iz bivših jugoslovenskih republika (266.000 izbeglica iz BiH i 330.000 iz Hrvatske). Prema zvaničnim podacima svega 140.000 izbeglica se vratilo u zemlje porekla (70.000 u BiH i 70.000 u Hrvatsku).\nRegionalni stambeni program BiH, Hrvatske, Crne gore i Srbije predviđa rešavanje stambenih potreba 27.000 najugroženijih izbegličkih porodica u regionu a 16.780 porodica u Srbiji, navodi Komesarijat u najavi za sutrašnju konferenciju.\nDodatan broj izbeglica u Srbiji, moći će da reše svoje stambeno pitanje kroz povratak u zemlje porekla a u okviru Regionalnih stambenih projekata Hrvatske i BiH, navodi Komesarijat. Ukupna vrednost Regionalnog stambenog programa za Srbiju je 335 miliona evra.\nKomesarijat navodi da je na donatorskoj konferenciji u Sarajevu prikupljen deo sredstava za sprovođenje tog programa u iznosu od 261 miliona evra, od kojih je Evropska unija obezbedila 230 miliona evra.\nViše stotina hiljada izbeglih, proteranih i interno raseljenih ljudi je dobilo državljanstvo Srbije ali ratom pogođene osobe nisu rešili brojna imovinska i druga životna pitanja.\nStoga je Visoki komesarijat UN za izbeglice (UNHCR) 2008. godine uvrstio Srbiju medju pet zemalja u svetu sa dugotrajnom izbegličkom krizom, čije rešavanje zahteva zajedničku akciju i saradnju zemalja u regionu, uz podršku međunarodne zajednice.\nJešić poklonio 50.000 hektara u vrednosti od 500.000 evra


Dodik o susretu s Putinom: Rusija je garant postojanja BiH\n17.06.2022 / 23:37 Politika - Završen sastanak\nU Rusiji je završen sastanak člana Predsjedništva BiH Milorada Dodika i ruskog predsjednika Vladimira Putina.\n- Veoma važan sastanak. Potpuno prijateljski oko tema koje su i ranije bile u fokusu. Prije svega političkih, oko Dejtonskog sporazuma, uloge Rusije koja je garant sporazuma, uloge takozvanig visokog predstavnika, ja sam ponovo obavijestio predsjednika Putina da oj nema odluku Svjeta bezbjednosti, rekao je Dodik.\nDodik je nakon sastanka sa Putinom rekao da oni u Rusiji visoko cijene da RS nije dio onih koji dijele stav o sankcijama Rusiji.\n- Rekao sam ovdje da neki u BiH koji žele sankcije, ne vode računa o tome da je Rusija garant Dejtona i neobjašnjivo je da uvodite sankcije nekome ko je garant vašeg postojanja. On se na to nasmijao, rekao je Dodik i dodao:\n- Rekao sam mu da tamo postoji Misija Althe. Naš će prijedlog biti Rusima da glasaju za Misiju Althea u mandatu koji je do sada nama bio poznat. U Njemačku nemam povjerenja, ona ima neke aspiracije tamo. Nama ne trebaju oni koji tamo dolaze s vojskom koji bi se bavili političkim modeliranjem BiH, a Njemci to žele.\nDodik je dodao da će "BiH ostati, ako ostane, zemlja dva entiteta i tri konstitutivna naroda".\nDodik je rekao da ga je Putin pozvao na novi sastanak u septembru, na kojem će biti ratzgovarano o realizaciji projekata.


SK ASI-MUR / СК АСИ-МУР / CS IAS-AIT / UC ASI-IWA : Najavljen generalni štrajk u Robnim kućama "Beograd"\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 19 of Jun, 2021 [23:53 UTC]\nNajavljen generalni štrajk u Robnim kućama "Beograd"\nSubota 19. August 2006. [08:25:00 UTC] (2844 čitanja)\nBeograd - Sindikat Kompanije Robne kuće Beograd A. D. u stečaju najavio je juče generalni štrajk ukoliko se ne zaštite prava zaposlenih u budućem kupoprodajnom ugovoru.\nMiloš Macanović, predsednik Sindikata, objašnjava da predstavnici radnika, između ostalog, zahtevaju da do okončanja stečajnog postupka budu zadržani svi angažovani radnici i obustavljen svaki postupak otkazivanja ugovora o radu.\nSindikat, takođe, traži vraćanje zarada na prethodno zatečeni nivo i obavezivanje budućeg kupca da se za eventualni višak zaposlenih obezbedi adekvatan socijalni program. Macanović tvrdi da su postavljeni zahtevi "minimum zaštite" koju potražuju zaposleni Kompanije RK Beograd i ukoliko ih stečajna uprava ne prihvati, Sindikat će, prema tvrdnji Macanovića, za sedam dana u saradnji sa udruženjima akcionara "preuzeti sve mere sindikalne borbe, uključujući i generalni štrajk".\nOptužujući sve dosadašnje stečajne uprave da su radile na "urušavanju" Kompanije, umesto na njenom oporavku, Macanović kaže da od potencijalnih partnera "stižu signali da su spremni da preuzmu obaveze koje traži Sindikat". Kako je rekao, jedan od najviše zainteresovanih kupaca RK Beograd je švajcarsko-italijansko-nemačka korporacija Jelmoli.\nMilorad Boškovski, član stručne grupe Sindikata, navodi da Kompanija RK Beograd trenutno posluje sa 1.270 radnika na 255.000 kvadratnih metara prostora. On ocenjuje da je u nekada najvećem sistemu na Balkanu uveden "politički stečaj" i da Kompanija godinama služi kao "poligon za obuku stečajnih upravnika".\n[ Vreme izvršavanja: 0.08 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 1.22 ]


Vlajki: Srebrenica udar na Srbe bez dokaza | Republika Srpska\nNaslovna Vijesti Vlajki: Srebrenica udar na Srbe bez dokaza\nVlajki: Srebrenica udar na Srbe bez dokaza\n11. jula 2010.\nPonašanje međunarodne zajednice u vezi sa događajima u Srebrenici predstavlja udar na čitav srpski narod bez ikakvih validnih dokaza, izjavio je danas kandidat Narodne demokratske stranke za predsjednika Republike Srpske /RS/ Emil Vlajki. On je na konferenciji za novinare rekao da iz cijelog svijeta sve više pristižu upozorenja, kao i da postoje međunarodni istraživački timovi koji pokazuju da je priča oko Srebrenice preuveličana, te da nema načina da se postojeće kvalifikacije tih događanja verifikuju.\n„Kreatori novog svjetskog totalitarni poretka imaju interes da insistiraju na jednoj verziji istine“, rekao je Vlajki, karakterišući novi svjetski poredak kao „fašistički“.\nPrema njegovim riječima, i pojam genocida je promijenio značenje, pa je to u odnosu na Srebrenicu selektivno ubijanje neke populacije na krajnje ograničenom lokalitetu, gdje se na prvom mjestu ostavljaju kao reproduktivno sposobni žene i djeca, što je nezapamćen presedan.\nOn je dodao da o srpskim žrtvama ubijenim od Armije BiH u i oko Srebrenice međunarodna zajednica ne vodi računa, jer predstavljaju, kako je rekao, žrtve iz genocidnog naroda.\nKomentarišući današnji komemorativni skup u Srebrenici, Vlajki je rekao da prisustvo stranih državnika, diplomata, te, kako kaže, srpskih kvislinga i predstavnika nevladinih organizacija ukazuje na jednoumlje novog totalitarnog društva, formiranog nakon raspada ŠSR-a.\n„Drugi zaključak je da je zadatak novog svjetskog poretka postepeno uništavanje srpstva i to vojno, ekonomski i politički“, izjavio je Vlajki, dodavši da je novi sistem u Srbima pronašao „žrtvenog jarca“, slično kao i nacistički sa Jevrejima.\nOn je istakao da sistematsko uništavanje srpskog naroda predstavlja dio plana SAD da nakon raspada ŠSR-a ne dozvoli kvalitetno ujedinjenje Evrope, zbog straha od srpskog priklanjanja Rusiji u slučaju eventualnog rusko-američkog konflikta.\nPrema njegovim riječima, taj proces se provodi demonizacijom Srba genocidom u Srebrenici, bombardovanjem civilnih ciljeva od NATO, radom Međunarodnog krivičnog tribunala u Hagu, te uspostavljanjem „marionetskih vlasti i finansiranjem brojnih nevladinih organizacija na srpskim područjima“.\nKomentarišući nedavnu Rezoluciju skupštine Srbije o Srebrenici, Vlajki je rekao da je na taj način „zabijen nož u leđa“ Srpskoj, jer je priznata presuda Međunarodnog suda pravde kojom je zločin u Srebrenici okvalifikovan kao genocid.\n„Smiješan je i sporazum sa Turskom i bošnjačkim predstavnicima da Turska bude garant teritorijalne cjelovitosti BiH, jer je ona među prvima priznala nezavisnost Kosova“, zaključio je Vlajki.


"Uvek na svaki način smo spremni da zaštitimo i sačuvamo našu Srbiju", objavljeno je na Instagram nalogu budućnostsrbijeav.\nNa poligonima "Orešac" i "Pasuljanske livade" danas je održana Združena taktička vežba sa bojevim gađanjem "Odgovor 2021", kojoj je prisustvovao i predsednik Vučić.\nVučić: Zdravstvo je jedan od ČETIRI STUBA države\nVUČIĆ SE SUTRA REVAKCINIŠE Evo u kom mestu bi predsednik trebalo da primi drugu dozu\nU zdravstvenoj stanici u selu Pukovac kod Doljevca predsednik Srbije Aleksandar Vučić trebalo bi sutra u 12 sati da primi drugu dozu vakcine.\nDačić: Rusija najuticajniji saveznik Srbije kada je reč o Kosovu i Metohiji\nPredsednik Skupštine Srbije Ivica Dačić poručio je danas da je budućnost odnosa sa Ruskom Federacijom pitanje od strateške važnosti za Srbiju i istakao da je Rusija najuticajniji saveznik naše države u očuvanju suvereniteta i teritorijalnog integriteta kada je reč o Kosovu i Metohiji.\nJoksimović: Srbija tražila da se konstatuje otvaranje KLASTERA 1\nNajveći broj predstavnika Evropske unije na Međuvladinoj konferenciji u Luksemburgu imao reči hvale za Srbiju uz izraženo očekivanje da se reforme nastave i ubrzaju, kaže ministarka za evropske integracije Jadranka Joksimović.\nLokalizovan požar u trafo stanici na Novom Beogradu, uskoro STIŽE STRUJA


Višković - Vučić: U ovoj godini Srpskoj 9,3 miliona evra\nRepublika Srpska Najnovije Region\nSrbija će u ovoj godini izdvojiti 9,3 miliona evra za finansijsku pomoć opštinama u Republici Srpskoj, saopšteno je nakon sastanka u Beogradu predsjednika Srbije Aleksandra Vučića sa premijerom Republike Srpske Radovanom Viškovićem.\nDogovoreno je i da se početkom maja održi veliki skup delegacije Srbije sa načelnicima i gradonačelnicima iz Republike Srpske.\nUsaglašena je lista i finansijski okvir nedavno predstavljenih projekata koje će Srbija finansirati u lokalnim zajednicama Republike Srpske, a realizacija praktično kreće od danas, rekao je premijer Višković. Svoje mišljenje delegaciji Srbije koju će predovoditi predsjednik Vučić moći će iznijeti i svi predstavnici lokalnih zajednica na sastanku u bijeljinskom etno selu Stanišići.\n– Razgovaralo bi se o realizaciji ovih projekata, a otvorila bi se i pitanja dalje saradnje u realizaciji nekih budućih projekata za koje već sada pravimo planove – rekao je Višković.\nTema razgovora sa predsjednikom i premijerkom Srbije bila je i organizacija komemoracije u Donjoj Gradini, koju zajednički sprovode Republika Srpska i Srbija, 5. maja.\n– Kao što znate to se pribiližava i mi moramo odati počast – istakao je premijer Srpske.\nPredsjednik Srbije u saopštenju je izrazio čvrsto opredjeljenje Srbije da i dalje pomaže konkretne infrastrukturne, energetske i druge projekte u Srpskoj. Republika Srbija će uvek, uz poštovanje Dejtonskog sporazuma, biti iskren prijatelj, pouzdan partner i snažan oslonac Republici Srpskoj, rekao je Vučić.\nVišković se sastao i sa premijerkom Srbije Anom Brnabić.


Ministarka privrede u obilasku privrednim subjektima širom Srbije - Radio televizija Pančevo\nMinistarka privrede u obilasku privrednim subjektima širom Srbije\n17. marta 2021. 17. marta 2021. 0137\nDelegacija Ministarstva privrede i Privredne komore Srbije, na čelu sa ministarkom Anđelkom Atanasković, posetila je danas kompanije „Milotex“ u Šimanovcima i „Metalfer Steel Mill“ u Sremskoj Mitrovici, u okviru akcije obilaska privrednim subjektima širom Srbije, koja se realizuje radi uspostavljanja dijaloga sa privrednicima i promocije programa podrške koje mogu da koriste.\nKompanije iz Srema uspele su da održe poslovanje uprkos pandemiji korona virusa, zaposle nove radnike i investiraju u proširenje proizvodnih kapaciteta. U ovoj godini planiraju dodatna zapošljavanja i investicije.\n„Danas smo u poseti fabrici „Milotex“ koja proizvodi obuću za renomirane svetske proizvođače, kao i vojsku i alpiniste, a koja je dobila podsticaje od Ministarstva privrede. Njihovo poslovanje je dobro, zapošljavaju oko 180 radnika, a planiraju da prošire taj broj na 250. Ovakve firme su pokazatelj da u našoj zemlji može lepo da se radi i zaradi. Želja nam je da obiđemo firme širom Srbije koji su koristile podsticajna sredstva države. Ovom prilikom pozvala bih sve privrednike da apliciraju za neki od programa Ministartva privrede, a mi ćemo im pomoći u poslovanju“, rekla je Atanasković.\nPrilikom obilaska Sremskog okruga delegacija je posetila i „Metalfer Steel Mill“ , jedinu kompaniju u Srbiji koja pravi rebrasti betonski čelik u šipkama i koturu i toplo valjanu žicu.\n„Posebno me raduje što su nosioci znaka Čuvarkuće, jer je jedan od ciljeva resora kojim rukovodim podrška domaćim kompanijama. Ministarstvo privrede je otvoreno za sve privrednike, tu smo da ih podržimo i pomognemo u okviru svojih mogućnosti“, podvukla je ona.\nPredrag Mujkić, direktor RPK Sremskog upravnog okruga istakao je da je u Pećince u poslednje dve godine stiglo 26 novih investicija.\n„Iako pećinačka opština beleži deficit u spoljnotrgovinskoj razmeni, “Milotex” je kompanija koja radi upravo suprotno, u prošloj godini zabeležila je više od milion evra spoljnotrgovinske razmene i ostvarila suficit“, naveo je Mujkić.\nMiloš Bjelanović direktor fabrike rekao je da planiraju nova zapošljavanja i da je bez obzira na pandemiju korona virusa ta firma uspela da održi proizvodnju.\nKako kaže, u planu je otvaranje nove linije za montažu obuće i proširivanje proizvodnih kapaciteta.\nZona u Šimanovcima je sinonim za grinfild investicije u Sremu što prema rečima predsednika opštine Pećinci, Siniše Đokića, govori i podatak da na evidenciji nezaposlenih ima svega 680 građana te opštine.\nGradonačelnica Sremske Mitrovice Dragana Milovanović istakla je da ta opština u poslednjih deset godina doživela procvat i podsetila da je u 2019. godini otvoreno 53 nova preduzeća, a da je plan da se rad tih fabrika uskladi sa dualnim obrazovanjem.\nBranko Zečević vlasnik kompanije “Metalfer Steel Mill” navodi da proizvode 500.000 tona gotovih proizvoda godišnje.\n„S obzirom da se naša proizvodnja zasniva na otpadnom čeliku kao sirovini, mi smo ujedno jedan od najvećih reciklera u Srbiji“, rekao je Zečević.\nTrenutno zapošljavaju 580 radnika i planiraju nove investicije.\nPromene u Zlatiboru: Radulović vratio Ristanovića na klupu tima iz Čajetine\nMađarski nacionalni praznika obeležen u Debeljači\nZorana Stekovic 21. februara 2020.\nNikoleta Dragaš 25. maja 2019. 25. maja 2019.\nPredsednik Vučić sa Amendolom: Italija za ubrzanje pregovora Srbije i EU\nZorana Stekovic 17. decembra 2019.


Honda kaže da Toyotini planovi u vezi s vodonikom nisu održivi - Vrele gume\njan. 25, 2022 u 11:16 am\n25 januara, 2022 nema komentaraEVfcevgorivne ćelijejapanska vozilavodonikvodonik kao gorivo\nŠef Honde, Tošihiro Mibe, smatra da Toyota treba da obustavi napore vezane za razvoj tehnologije motora s unutrašnjim sagorevanjem koji koriste vodonik kao gorivo, i fokusira se na čisto električne automobile.\nMibe kaže da je njegova kompanija istraživala tehnologiju kojom se Toyota bavi još pre 10 godina, ali je ustanovila da ona nije održiva po pitanju primene u putničkim automobilima. Objasnio je i zašto.\n„Sproveli smo istraživanja u vezi sa svim postojećim mogućnostima. Što se vodoničnih motora tiče, jasno vidimo teške tehnološke izazove, tako da smo pre desetak godina uvideli da oni nikada neće postati ’mejnstrim’.“\nS druge strane, Honda je na istom putu kao Toyota kada je reč o automobilima na gorivne ćelije. Oba proizvođača ovu tehnologiju uključuju u deo svoje strategije vezane za budućnost. U Hondinom slučaju se radi o dodatnom načinu da se postigne cilj koji podrazumeva 100-odstotnu prodaju EV i FCEV nakon 2040. u Severnoj Americi. Doduše, Honda ne govori o kojem odnosu se radi između baterijskih i automobila na gorivne ćelije, ali pojašnjava da nastavlja da na potonju tehnologiju gleda kao na još jedan stub podrške ka kursu ka ugljeničnoj neutralnosti, s očekivanjima da će vodonik postati široko prihvaćen kao obnovljiv izvor energije.\nHonda ima dugačku istoriju istraživanja, razvoja i komercijalizacije tehnologije gorivnih ćelija, i mada nastavlja aktuelnu saradnju s GM-om, japanska kompanija će nastaviti da teži smanjenju troškova i realizaciji „vodoničnog društva“, šireći gamu FCEV-a i koristeći sisteme gorivnih ćelija za širu upotrebu, uključujući kamionski program i stacionarne i pokretne izvore električne energije.\nIpak, treba istaći da je Honda objavila da će tehnologiju gorivnih ćelija rezervisati za veća i teža vozila, koja zahtevaju širu autonomiju od onoga što baterije mogu da obezbede. To podrazumeva činjenicu da će većina vozila biti baterijskog tipa, dok će nekoliko specijalnih modela pripadati FCEV segmentu, mada ne možemo biti sigurni u vezi s tim dok Honda ne saopšti sve detalje vezane za elektrifikacione planove i jasno kaže koja će to vozila biti pogonjena vodonikom.\nToyota je debitovala s vodoničnim SUS motorom u junu 2021. u modifikovanoj trkačkoj Corolli, koja je učestvovala u trci izdržljivosti. Kompanija navodno planira da opremi Prius za 2025. ovom pogonskom jedinicom, tako da će biti iskorišćena u okviru hibridnog sistema. Prius je, kao što znamo, mali automobil, što ukazuje da razliku od Honde, Toyota nema problem da iskoristi vodonik za vozila svih veličina.\nTagoviEVfcevgorivne ćelijejapanska vozilavodonikvodonik kao gorivo\nBugatti priprema naslednika Chirona koji će zadržati motor s unutrašnjim sagorevanjem


Info Bijeljina - Više od 600 parova u 2020. zatražilo pomoć pri vještačkoj oplodnji\nRepublika Srpska 23.02.2021. 10:31\nViše od 600 parova u 2020. zatražilo pomoć pri vještačkoj oplodnji\nIako je pandemija virusa korona usporila aktivnosti u vezi sa biološki potpomognutom oplodnjom, prošle godine u RS odobreno je 615 zahtjeva za finansiranje vještačke oplodnje, a 209 bračnih parova se odlučilo da zamrzne embrione.\nPodaci su ovo Fonda zdravstvenog osiguranje RS (FZO RS) koji finansira tri pokušaja vantjelesne oplodnje za parove koji prirodnim putem ne mogu da dobiju bebu, a od 2017. godine finansira i uslugu čuvanja embriona na dvije godine.\n"U skladu sa Pravilnikom, FZO RS u cijelosti finansira tri postupka vantjelesne oplodnje ženama do 40 godina, a ženama od 41 do navršene 42 godine Fond finansira 50 odsto troškova. Ženama koje su starije od 42 godine, ukoliko rode dijete postupkom vantjelesne oplodnje, Fond u cijelosti refundira troškove", naveli su u FZO RS za "Nezavisne".\nDodali su da je Fond u 2019. godini odobrio 630 zahtjeva za finansiranje vantjelesne oplodnje.\n"Od toga je 300 odobreno za prvi pokušaj vantjelesne oplodnje, 200 je odobreno za drugi pokušaj i 130 za treći pokušaj", kazali su u Fondu zdravstvenog osiguranje RS. Naveli su da je u tokom 2018. godine odobren 641 zahtjev za vještačku oplodnju, a u 2017. godini 446 zahtjeva.\n"Godišnji trošak FZO RS za vantjelesnu oplodnju je oko 2,5 miliona KM", rekli su u Fondu.\nDodali su da je od 2007. godine, od kada FZO RS finansira vantjelesnu oplodnju, do danas ovim postupkom u Srpskoj rođeno više od 1.400 beba.\n"Prema podacima ZU 'Mediko S', u 2019. i 2020. godini procenat uspješnosti u broju ostvarenih kliničkih trudnoća na mjesečnom nivou iznosio je od 45,7 do 64,2 odsto. S obzirom na to da je prosječna starosna dob pacijentkinja bila 36,5 godina, to ovaj procenat čini još značajnijim", kazali su u FZO RS.\nIstakli su da je uslov za ostvarivanje ovog prava da se par nalazi u braku ili vanbračnoj zajednici najmanje dvije godine, te da postoji preporuka ginekologa iz referentne zdravstvene ustanove, koja s Fondom ima potpisan ugovor, za proceduru vantjelesne oplodnje.\n"Ugovor za pružanje ove usluge osiguranicima Fonda zaključen je sa privatnom zdravstvenom ustanovom 'Medico's' iz Banjaluke. Jedna procedura košta oko 5.500 KM i podrazumijeva kompletnu proceduru, dijagnostiku, terapiju i sam postupak", pojasnili su u Fondu. Dodali su da je FZO RS među prvima u regionu počeo sa pružanjem usluge čuvanja embriona, koje su ranije građani RS morali plaćati samostalno.\n"Zahvaljujući uvođenju ove procedure parovi ne moraju da prolaze kroz kompletan proces vantjelesne oplodnje. Trošak čuvanja embriona za koje je FZO RS dao odobrenje prošle godine je iznosio 104.500 KM. U 2019. godini finansirali smo čuvanje i zamrzavanje embriona za 133 bračna para u iznosu od 66.500 KM, a 2018. godine za 73 para smo finansirali čuvanje embriona u iznosu od 36.500 KM", naveli su u FZO RS.\nAleksandra Sofrenić, predsjednica Udruženja porodica sa sterilitetom "Novi život" Doboj, kazala je da je ovo udruženje prošle godine postiglo dogovor sa gradom Dobojem da sufinansira jedan pokušaj biološki potpomognute oplodnje.\n"Uspjeli smo da dogovorimo da grad sufinansira jedan postupak vantjelesne oplodnje u iznosu od 4.000 KM. Bio je otvoren konkurs i parovi su mogli da se prijave do kraja novembra prošle godine", rekla je Sofrenovićeva.\nDodala je da ovo udruženje broji 26 parova, te da je dosta planova ovog udruženja zaustavila pandemija virusa korona.\n"Nismo u mogućnosti da organizujemo predavanja stručnjaka o ovoj temi. Parovi koji su članovi našeg udruženja koriste i popuste za koje smo se mi kao udruženje izborili sklapanjem memoranduma o saradnji kako sa medicinskim ustanovama, tako i s udruženjima iz BiH i regiona", kazala je Sofrenovićeva.


Ada Međica - Blic Online\nOvogodišnji Međunarodni beogradski plivački maraton "Ada Međica" održaće se u nedelju 11. avgusta sa početkom u 12 časova na startnoj poziciji gornjeg špica Ade Međice u organizaciji Udruženja "Ljubitelji Save i Dunava–Ada Međica" i Saveza za daljinsko-maratonsko i masters plivanje Srbije.\nTradicionalni treći po redu Međunarodni beogradski plivački maraton održan je danas na Adi Međici uz učešće više stotina plivača, ali i sjajnu atmosferu kojoj su doprineli mnogobrojni zaljubljenici u prirodu i ovu zelenu gradsku oazu.\nUdruženje Ljubitelji Save i Dunava – Ada Međica, u saradnji sa Savezom za daljinsko, maratonsko i masters plivanje Srbije, organizuju treći po redu Međunarodni beogradski plivački maraton Ada Međica koji će se održati u nedelju, 12. avgusta, sa početkom u 12.00 na startnoj poziciji gornjeg špica Ade Međice.\nPlivački maraton na Adi Međici biće organizovan u nedelju\nMeđunarodni plivački maraton na Adi Međici, drugi put po redu, održaće se u nedelju u organizaciji Udruženja Ade Međice i Saveza za daljinsko-maratonsko i masters plivanje Srbije.\nPrirodni biser Beograda i skriveni kutak brojnih izletnika, tako Ada Međica, ostrvo između novobeogradskih Blokova i Ade Ciganlije.\nVRELO LETO 2015. Pamtićemo ga po velikim vrućinama, ali i ovim prizorima\nOvo leto je veoma toplo i lepo, a svi oni koji nisu mogli sebi da priušte odlazak na more uživali su kupajući se na Adi Ciganliji, novosadskom Štrandu, Ada Međici, bazenima... Leto će ostati upamćeno po danima i danima bez kiše, ali i zanimljivim prizorima sa kupališta širom Srbije...\nKapetan i posada broda "Aleksandar" doturili hranu životinjama na Adi Međici\nKapetan Žika Mitrović sa broda "Aleksandar" je, zajedno sa svojom posadom, omogućio doturanje hrane životinjama na Adi Međici koje su ostale u "ledenoj blokadi".


Srpska diplomatija u američkim depešama: „Saga o lažima...”\nPočetak → Sadašnjost → 2012-01-04_sr\nSrpska diplomatija u američkim depešama: „Saga o lažima, izdaji i nepoštenju”\nVerzija na ruskom:http://www.guskova.info/now/2012-01-04_ru.html\nNa sreću, nedavno se u Beogradu pojavila knjiga Nikole Vrzića „Tajne beogradskih depeša”(1)., u kojoj su na 120 stranica objavljeni dokumenti američke diplomatije iz perioda 2006. — 2010. god. koji se odnose na Srbiju. Zaključak autora je jadan: materijali pokazuju da je rukovodstvo zemlje (mada ima i izuzetaka), kao i diplomatija, godinama lagalo svoj narod, iako su docnije te laži obelodanjene. Vrzić je svoju knjigu nazvao „saga o lažima, izdaji i nepoštenju”.\nPri tom je iz depeša očigledno da je plan za nezavisnost Kosova u Vašingtonu bio odavno pripremljen, i da su u svim privatnim razgovorima amerikanci govorili da će Kosovo svakako biti nezavisno, a da se „od Srba očekuje da oni to što lakše progutaju, da ne ometaju i da budu konstruktivni” (str. 19). Koštunici i Tadiću je čak predlagana i varijanta koja je, kako se činilo amerikancima, bila baš zgodna: kao, Kosovo je izgubio Milošević, a ne sadašnje rukovodstvo. Predlagano im je da se pronađu način i forma kako da se okrivi Milošević, a njihova krivica spere. Kada je ta varijanta odbijena, ministar inostranih poslova Slovačke Jan Kubiš je Srbima poslao upozorenje: voz je krenuo, a kraj puta je — nezavisnost Kosova. Beograd je bio začuđen zbog takvih aluzija, ali mišljenje nije promenjeno.\nAmerikanci su nastavili da rade sa ostalim liderima zemlje, smatrajući da je B.Tadić elastičniji i da je sa njim lakše doći do kompromisa. Autor knjige pretpostavlja da je Predsednik svo vreme „balansirao između izdaje i straha od svog naroda” (str. 23). Depeše pokazuju kako je B.Tadić postepeno, od „ne” nezavisnosti Kosova prešao na spremnost da prizna tu činjenicu. Na tom putu su se našla i njegova pravdanja američkoj ambasadi o savetovanjima, i pridruživanje programu NATO-Partnerstvo za mir i prihvatanje misije EULEKS na Kosovu, i slaganje sa planom Ban Ki Muna o Kosovu koji se sastoji do 6 tačaka, i saglasnost sa novim pregovorima. Iz depeša se vidi da je predsednik bio vrlo uznemiren zbog svoje političke karijere, jer ukoliko bi došlo do priznanja nezavisnosti Kosova njemu bi birači okrenuli leđa. Šta više — on se plašio da ne doživi sudbinu ubijenog premijera Z.Đinđića.\nPrve promene u poziciji Predsednika amerikanci su primetili kada je B.Tadić rekao da je za njega prioritet zaštita Srba na Kosovu (a ne borba protiv nezavisnosti). Zatim je, u julu 2007. godine, Tadić izjavio da neće dozvoliti da Kosovo zasmeta naporima Srbije da se integriše u EU i NATO. A zatim još otvorenije: „Tadić… je tvrdio da je raščistio sam sa sobom i da je prihvatio da nezavisnost Kosova predstavlja neizbežnost…” (str. 25). Pomoćnik američkog državnog sekretara Danijel Frid je u oktobru 2006. godine pisao iz Rima u Vašington da je Tadić „saopštio da on neće predstavljati prepreku naporima međunarodne zajednice da regionu donese stabilnost, čak i ako to pretpostavlja neki oblik nezavisnosti Kosova” (str. 27).\nPočetkom 2007. godine diplomate javljaju da Tadić teži da završi kosovski proces što pre, da govori samo o evrointegracijama, jer Kosovo predstavlja već rešeno pitanje. Šta više, on se distancirao i od pregovaračke grupe u Beču iz marta 2007. godine, izjavljujući da njeni članovi predstavljaju zarobljenike društvenog mišljenja. U julu — septembru 2007. godine u mnogim saopštenjima američkih diplomata konstatuje se Tadićeva želja da „okrene glavu” dok Evropa bude rešavala kosovsko pitanje, kao i da se podvlače njegove sumnje — kako da se narodu objasni gubitak pokrajine, kada do toga dođe.\nTadić je direktno svoju poziciju u vezi sa Kosovom povezivao sa podrškom SAD-a i drugih evropskih zemalja njegovoj partiji, često podvlačeći da će Srbija da uradi sve što ima veze sa saradnjom sa Tribunalom i sa priznanjem nezavisnosti Kosova, ukoliko on bude na vlasti (str. 35). Kao odgovor na ličnu molbu Tadića Srbima je u decembru 2006. g. pružena „investicija poverenja” u obliku dozvole da se pridruže NATO-programu Partnerstvo za mir.\nVideći da Srbi sa velikim teškoćama pristaju na potpuno odvajanje Kosova amerikanci su razradili plan pod dosadnim nazivom „Strategija K-1”. Ali o tom planu se ništa nije znalo sve dok depeše američkih diplomata nisu postale svojina javnosti. Cilj plana je da se Beograd natera da prizna Kosovo i da se to učini mirno, bez potresa i ozbiljnih posledica. Strategija je uključivala četiri faze.\nU prvojje trebalo da SAD pomognu dolazak na vlast u Srbiji „demokratskom” rukovodstvu (na izborima u januaru 2007.god.) koje priznaje nezavisnost pokrajine. Vašington je preporučio da se u predizbornoj kampanji oslonac stavi na realističku politiku u odnosu na Kosovo. Naglasak se stavljao i na mlade: za njih su pravljeni koncerti, diskusije, seminari, internet prezentacije. Pozivali su ih da glasaju za budućnost, za demokratiju. Novac za podršku DS je dolazio od nevladinih organizacija, humanitarnih fondova, zapadnih ambasada, i t.d.\nU drugoj etapi zadatak je bio da se „upravlja posledicama” odvajanja Kosova, što je značilo da se društvo ubedi u neizbežnost gubitka pokrajine. U vezi sa tim preporučivalo se da se aktivno koriste masmediji koji je trebalo da budu puni pozitivnih članaka o svetloj budućnosti, o rešavanju nasušnih životnih pitanja. Obzirom da SAD i njihova politika nisu preterano popularni u Srbiji, „Strategija” je pretpostavljala da Srbe ne treba da ubeđuju stranci, već „progresivni” Srbi, što je i učinjeno. O tome, da je Kosovo izgubljeno govorili su spisateljica Biljana Srbljanović, političari Vuk Drašković, Čedomir Jovanović i drugi.\nČetvrta etapaje trebalo da preorientiše Srbiju na budućnost (evro-atlanske integracije), a ne na prošlost (Kosovo). Kako piše autor knjige, „i tako smo mi prošlošću platili budućnost” (str. 40), ali budućnost bez perspektive i lažnu. Sudeći prema depešama, još početkom 2006. godine i amerikanci, i evropljani su znali da EU ne može u skorijoj budućnosti da ponudi prijem Srbiji u Evropsku Uniju. Angela Merkel je Tadiću otvoreno rekla još u novembru 2006. godine da će Srbija morati da čeka na odluku najmanje sledećih 10 godina. A Mihael Fluger iz nemačkog MIP-a je SAD-u saopštio da Nemačka „ne želi da vidi” Srbiju u EU (str. 41).\nJedina zemlja koja je bila spremna da iskreno i bez kompenzacije pomogne Srbiji je bila Rusija. Čak i američke poruke pokazuju da je pozicija Moskve u vezi sa Kosovom bila dosledna i beskompromisna. Pri tom iz dokumenata se vidi da je srpska diplomatija bila krajnje skeptična prema poziciji Rusije. Tako je ambasadorka Srbije u Rusiji amerikancima govorila da ona „nije optimista u vezi sa pitanjem šanse da Srbija zadrži Kosovo”, kao i da „ona ne veruje da će Moskva pokvariti svoje odnose sa SAD i Evropom zbog blokade konsenzusa po pitanju krajnjeg statusa Kosova” (str. 47). Po njenom mišljenju Srbija će postati žrtva ruske pragmatične spoljne politike. 2.marta 2007. godine američke diplomate su savetovale Danijela Frida pred njegov polazak u Beograd: „Mogli biste da pokušate da mu (Tadiću) zabijete u glavu da bi ruski veto u Njujorku bio loš ne samo za Srbiju, već i za njega lično, jer bi se on u tom slučaju sudario sa diplomatskim koracima, i još nestabilnijom i opasnijom kosovskom stvarnošću” (str. 49).\nBez obzira na to, 23. maja 2007. godine Rusija se u Savetu bezbednosti usprotivila Ahtisarijevom planu o nadziranoj autonomiji Kosova. Zvanično — Beograd je zahvalio Moskvi za principijelnu poziciju, ali je u depeši od 12. jula 2007. godine pomenuti američki diplomata Frid napisao da mu je „Tadić rekao da će od ruskog veta u Savetu bezbednosti Srbija izgubiti jako mnogo, opisujući pri tom scenario koji će se završiti jednostranim proglašenjem nezavisnosti Kosova, koje će biti praćeno američkim i evropskim priznanjem i povećanjem distance između SAD i Srbije” (str. 50).\nDa se prisetimo pozicije Moskve. Ona je pretpostavljala da je „forsiranje rešenja o suverenizaciji Kosova kontraproduktivno.., da plan specijalnog predstavnika Generalnog sekretara OUN M.Ahtisarija ne može da posluži kao platforma za izradu konačne odluke SB OUN o Kosovu, jer u njegovoj osnovi leži ograničavanje suverenih prava jedne države — članice, što je protivurečno međunarodnom pravu, pa i Statutu OUN, a to stvara ne samo očigledni presedan u svetskoj praksi, već je taj plan prepun predvidivih negativnih posledica po regionalnu i međunarodnu stabilnost.(2)” SAD su pokušavale da na Rusiju izvrše uticaj tako što su, između ostalog, predlagale srpskom ministru inostranih poslova Vuku Jeremiću da „tiho zamoli vladu Rusije da podrži rezoluciju” u Savetu bezbednosti (str. 50), ali je Jeremić odbio da to učini.\nPrincipijelna pozicija Rusije SAD-u nije ostavila drugu mogućnost, osim da inicira jednostrano proglašenje nezavisnosti Kosova. Danijel Frid je pisao: „Nezavisnost Kosova je neizbežna i ogromnu cenu će platiti svaka nacija koja nam se nađe na putu” (str. 51). Bez obzira na tako oštre izjave, SAD su od tog trenutka počele da nailaze na prepreke. A najvažnije je - niz zemalja je odbio da prizna Kosovo bez izglasane rezolucije SB.\nU toku predizborne kampanje predsednik je birače ubeđivao da je on i za Kosovo, i za Evropu, i da će do kraja istupati protiv nezavisnosti pokrajine, istina, podvlačeći da će samo put u Evropu rešiti problem. Da bi podigao rejting Predsednika, ministar inostranih poslova Srbije Vuk Jeremić je zamolio predstavnicu SAD u SB Džeki Volkot da doprinese kako bi zasedanje SB 16. januara 2008. godine bilo otvoreno, jer bi u tom slučaju na njemu mogao da istupi i B.Tadić. Amerikanci su se složili. Sve je izgledalo korektno — predsednik je govorio da „Srbija nikada neće priznati nezavisnost Kosova i da će štititi svoju teritorijalnu celovitost i suverenitet korišćenjem svih dostupnih demokratskih sredstava, pravnih dokumenata i diplomatskih metoda.”(4)Pojava Tadića u SB sa patriotskim govorom njemu je u predsedničkoj trci jako pomogla.\nU dopisima američkih diplomata navođeno je da se reforma armije Srbije vrši u „našem interesu”, i da je glavno dostignuće bila „izmena stanja svesti srpskih oficira” (str. 85). U Srbiji je Tadić mnogo puta ponavljao da će Srbija uvek da se pridržava neutralnosti i da nema nameru da uopšte stupi u NATO. Međutim, u depešama iz 2007. godine navode se reči Predsednika da „integracija Srbije u NATO predstavlja njen prioritet broj jedan” (str. 86). Pri tom se govorilo ne o nekom obliku saradnje, već o punopravnom članstvu. Upravo o tome je govorio Vuk Jeremić u Briselu 5.09.2007. godine u toku prezentacije dokumenta o ciljevima Srbije u programu „Partnerstvo za mir” (str. 87). Dokument su pripremili amerikanci, ali su u vladi Srbije njega u velikoj meri ispravili, međutim usmeno Vuk Jeremić je izgovorio ono, što je Boris Tadić i ranije govorio američkim diplomatama. U saopštenju od 8.12.2008. godine sa zatvorenog savetovanja rukovodstva NATO rečeno je : „Saveznici su se prepirali i po pitanju stupanja Srbije, pri čemu su Italija, Mađarska i Norveška predložile da se Srbija pohvali zbog njenog evro-atlanskog puta, kojim je Beograd počeo da ide, ali su SAD upozorile da bi to moglo pažnju javnosti da skrene na sve veće evro-atlanske težnje Beograda.” (str. 89). SAD su aktivno pomagale da se u srpskoj javnosti formira novi imidž NATO: izdvajale su novac za obuku novinara, nudile su specijalne grantove za radio i TV emisije, vodile su razgovore u najvećim novinama, pisale članke po porudžbini.\nU istom pravcu je vršena i reforma armije. U depešama se konstatuje da su glavni reformatori armije prema NATO-standardima, koje bi vodile docnijem stupanju u NATO, načelnik Generalštaba general-major Zdravko Ponoš i ministar odbrane Dragan Šutanovac. U junu 2007. godine Šutanovac je rekao ambasadoru SAD u Beogradu da je „njegova misija da priprema srpske oružane snage za stupanje u NATO” (str. 96). U depeši od 7.05.2009. godine konstatuje se da „ministar odbrane Dragan Šutanovac… prilježno radi na izmeni društvenog mišljenja o NATO i SAD” (str. 96 — 97). Za amerikance je takođe bilo vrlo važna činjenica da im je ministar odbrane obećao da „srpska armija nema ni planova, ni interesa da se meša u poslove Kosova, bez obzira kako će se scenario razvijati” (str. 98). Amerikanci su sigurni da se odnos Srbije prema NATO-u neće promeniti čak ni ako u Ministarstvu odbrane dođe do promena i premeštaja.\nKako se konstatuje u diplomatskoj prepisci, posle proglašenja nezavisnosti Kosova u februaru 2008. godine B.Tadić i njegovi ministri su bili prinuđeni da izraze svoje negodovanje albancima, amerikancima, i onim zemljama koje su Kosovo priznale za samostalnu državu. Međutim, u depešama se podvlači da je to pozorišna predstava koju je odigrala srpska politička elita kako bi zadržala glasove demokrata za sledeće izbore. Na jednom političkom prijemu Vuk Jeremić je „prišao saradniku ambasade (SAD) i izvinio se zbog svojih antameričkih izjava i zamolio da se ambasadoru preda njegov pozdrav…” (str. 110).\nU knjizi se američki materijali završavaju sa 2010. godinom. Oni odražavaju nezadovoljstvo SAD zbog pozicije Srbije, odluku da se pojača pritisak na Beograd, pretnje da će se evropske perspektive za Srbiju odložiti. Beogradu se preporučuje da preduzme nove korake radi normalizacije odnosa sa Kosovom. Otvoreno „Srbija mora da prizna Kosovo ukoliko hoće da uđe u EU” je već postalo glavni lajt-motiv svih diplomatskih razgovora sa rukovodstvom Srbije. Sudeći po svemu Beograd je počeo da izvršava upravo taj nalog glavnih evropskih država. Njegova pozicija u poslednjim događajima na Kosovu je potpuna nezainteresovanost da se konflikt reši u korist Srba sa Kosova i Srbije.\nElena Gusьkova: Razval Юgoslavii možno bыlo ostanovitь v lюboй moment (častь 1)\nDragan Laban <info@laban.rs>Stranica sazdana: 2012-01-04


On je sinoć, posle sednice saveta za nacionalnu bezbednost u Prištini, rekao da je odlučeno da će smene kosovske policije u narednom periodu biti 12 umesto dosadašnjih osam sati, kao i da će se poštovanje propisanih mera mnogo više kontrolisati nego do sada, kao i da će se svako nepoštovanje istih sankcionisati.\n- Svako ko prekrši mere biće novčano kažnjen, intenziviraćemo rad policije, a inspektori će pojačati kontrole sprovođenja mera u prodavnicama i tržnim centrima. Radno vreme pripadnika policije biće 12 sati - rekao je Kurti, prenosi "Koha ditore".\nOn je pozvao građane da poštuju mere i da se vakcinišu.\nNovi set mera za sprečavanje širenja koronavirusa biće na snazi od 30. avgusta do 13. septembra.\nUveden je policijski čas u periodu između 22.00 i 05.00, a početak školske godine odložen je za 13. septembra.\nZa ulazak na KiM neophodno je imati dokaz o kompletnoj vakcinaciji ili primanju jedne doze vakcine protiv koronavirusa, negativan PCR test, ne stariji od 72 sata, potvrdu da je osoba prebolela kovid 19 ili brzi negativni test antigena ne stariji od 48 sati.


NSinfo: Krenule pripreme Voše - Na spisku svi igrači iz prethodne sezone, pregovori sa Bondarenkom i Mulićem\nKrenule pripreme Voše - Na spisku svi igrači iz prethodne sezone, pregovori sa Bondarenkom i Mulićem\nFudbaleri Vojvodine su poslednju, i jubilarnu, 50. utakmicu u prošloj sezoni odigrali 21. maja\na samo trinaest dana kasnije ponovo su se okupili u FC "Vujadin Boškov" kako bi počeli pripreme za narednu takmičarsku godinu.\nRazlog za ovako rano okupljanje je početak evropskih kvalifikacija koji je na programu već 29. juna, pa će fudbaleri novosadske "dame" pod vođstvom Radoslava Bataka pokušati da se spreme za što kraće vreme.\nNa prozivci su se pojavili svi igrači iz prethodne sezone, čak i oni kojima je istekao ugovor i u narednim danima će pregovarati o produžetku (Paločević, Babić i Puškarić), uz obilje malo poznatih fudbalera koji su na probi, ali uz izuzetak Melega, Lazarevića i braće Zličić, koji su sa reprezentacijom Srbije, prenosi Mondo.\nRadoslav Batak je kazao da je njegova želja da se zadrži postojeći kadar i da se u narednih nekoliko dana, do polaska na Zlatibor, klub pojača na deficitarnim pozicijama.\nOd pojačanja do sada je stigao samo Nemanja Subotić iz Budućnosti (Dobanovci), koji je bio jedan od najboljih fudbalera Prve lige Srbije prošle sezone, a Batak je potvrdio da su Fejsal Mulić i Taras Bondarenko igrači sa kojima su pregovori u toku.\n... fk vojvodina, liga evrope, Novi Sad, prelazni rok, pripreme, vojvodina


Novi protest opozicije u Minsku: Počela hapšenja demonstranata, policija ispalila hice upozorenja - Sputnjik Srbija\n13:52 01.11.2020 (osveženo 14:39 01.11.2020) Preuzmite kraći link\n„Ima pritvorenih. Nekoliko osoba je privedeno zbog učešća u neodobrenom masovnom događaju“, rekla je zvanična predstavnica minske policije.\nKomentarišući informacije medija o pucanju u vazduh od strane policije u cilju suzbijanja protesta, ona je potvrdila da su snage bezbednosti to uradile.\n„U vazduh su ispaljeni hici upozorenja da bi se suzbile povrede zakonodavstva“, rekla je ona.\nGanusevičeva je istakla da minska policija još jednom podseća građane da ne treba da prihvataju pozive na Telegram-kanalima i učestvuju u neodobrenim akcijama. Sagovornica agencije je pozvala građane da poštuju belorusko zakonodavstvo.\nRanije je u prestonici Belorusije kolona demonstranata započela šetnju u pravcu metro stanice „Moskovska“. Lokalni mediji „Naša Niva“ saopštili su da su hapšenja učesnika protestne šetnje opozicije počela kod te metro stanice i da su ljudi počeli da beže.\nZatim su lokalni mediji javili da se u Minsku formiralo nekoliko kolona učesnika nedozvoljene akcije protesta nakon hapšenja u blizini stanice metroa, kao i da se učesnici kreću ka istočnoj periferiji glavnog grada Belorusije.\nMinsk, demonstranti, hapšenja\n11:01 „Najžešći udari na Gazu“: Sravnjene još tri zgrade, uništeno 15 kilometara tunela /video/


Vlada će izdvojiti 1.100.000 eura - Sindikat uprave i pravosuđa Crne Gore\nNovoformirana Sindikalna organizacija Ministarstva prosvjete CG pristupila našem Sindikatu\nVlada će je juče usvojila informaciju o obezbjeđivanju podrške za rješavanje stambenih potreba zaposlenih u Upravi za izvršenje krivičnih sankcija, a prijedlogom sporazuma je predviđeno da će za ovu svrhu Vlada Sindikalnoj organizaciji Uprave od ove do 2023. godine uplatiti 1.100.000 eura.\nU dokumentu je istaknuto da je u Upravi za izvršenje krivičnih sankcija zaposleno 517 službenika, a da u posljednjih 20 godina nije rješavano stambeno pitanje radnika.\n- Imajući u vidu činjenicu da je prosječna zarada od 350 do 750 eura, nužno je pristupiti podršci u rješavanju njihovog stambenog pitanja i to kao socijalnom pitanju koje snaži materijalni položaj i integritet zaposlenih, a imajući u vidu težinu poslova i svakodnevne izazove u ambijentu malog broja službenika i sve složenijoj zatvoreničkoj strukturi - navedeno je u informaciji.\nPrijedlogom sporazuma za rješavanje ovog pitanja predviđeno je, pored ostalog, u članu 2 da se „Vlada obavezuje da uplaćuje novčana sredstava u iznosu od 300.000 eura Stambenoj zadruzi Sindikalne organizacije Uprava za izvršenje krivičnih sankcija“ ove godine, dok je za 2020, 2021, 2022. i 2023. godinu predviđeno po 200.000 eura.\n- Novčana sredstva prenose se isključivo za rješavanje stambenih potreba zaposlenih u Upravi za izvršenje krivičnih sankcija za kolektivnu stambenu izgradnju, dodjelu stambenih kredita i individualnu gradnju - napisano je u dokumentu.\nDatum objave: 03/08/2019 | pregleda članka: 766\nVlada će izdvojiti 1.100.000 eura Sindikat uprave i pravosuđa Crne Gore\nSindikat i Vlada nastavljaju dijalog o svim pitanjima važnim za položaj zaposlenih u državnoj upravi


Evropski parlament je velikom većinom glasova podržao mere koje je Evropska komisija prethodnih dana predložila kao deo paketa odgovora na krizu izazvanu pandemijom korona virusa u Evropi.\nUsvojena je inicijativa za preusmeravanje fondova kohezione politike, inicijativa za izdvajanje dodatnih 3,08 mlijarde evra za zdravstveni sektor, a podržano je dodatno finansiranje Evropskog centra za prevenciju i kontrolu bolesti.\nPored podrške poziciji Evropske komisije da bi predstojeći sedmogodišnji budžet EU trebalo da bude osnova za ekonomski oporavak Evrope nakon pandemije COVID19, Evropski parlament se snažno založio i za uvođenje sistema evropskih obveznica za oporavak.\nPredsednik Evropskog parlamenta David Sasoli konstatuje da je pitanje obveznica nešto što su mnogi tražili i što je u centru pažnje kada je reč o pregovorima unutar EU o ekonomskom oporavku nakon pandemje.\n"Evropski parlament je rekao šta misli i velikom većinom podržao planove za obnovu evropske ekonomije. Namera nam je da se u tom cilju stimulišu i promovišu sva raspoloživa sredstva uključujući i obveznice za oporavak", kaže Sasoli.\nOn navodi da će ovakav "jasan stav" Evropskog parlamenta predstaviti na sledećem sastanku lidera EU27 zakazanom za 23. maj.\nPrethodno, lideri EU27 nisu mogli da se dogovore oko uvođenja zajediničkih obveznicao dnosno mehanizama zajedničke garancije za zaduživanje na evropskom nivou. Ovakav instrument za prevazilaženje posledica pandemije i opravak ekonomija tražila je grupa "južnih zemalja" predvođenih Italijom, Francuskom i Španijom.\nS druge strane, Holandija, Nemačka i Finska predvode tzv. "severnu grupu" zemalja koje insistiraju na principu da je svaka država prvenstveno odgovorna za svoje zaduživanje. Holandija je već tokom prvog razgovora lidera EU27 o merama oporavka stavila veto na ideju o evro-obveznicima ili korona-obveznicama.\nNakon što ni ministri finansija Evrozone nisu uspeli da postignu dogovor o obveznicama za oporavak, Evropski parlament je više nego jasno stavio do znanja da je to put kojim Evropa treba da ide u oporavak, ali i budućnost.\nPOMOĆ POVRTARIMA, PČELARIMA, VLASNICIMA KRAVA, OVACA I KOZA Evo ko ima pravo na isplatu\n"U pitanju je suživot svih nas, i Juga i Severa, bez razlike. Mi želimo da izađemo iz krize kroz demokratiju i da poštujemo evropska pravila, ugovore i vrednosti", zaključio je Sasoli.\nRezolucije Evropskog parlamenta nisu pravno obavezujuće, ali imaju jak politički signal.\nLideri EU već su prošle godine nakon evropskih izbora prekršili "jasnu volju" Evropskog parlamenta tako što su zanemarili parlamentarni princip "vodećih kandidata" prilikom imenovanja za čelne funkcije EU institucija.


Španija i Italija ostaju bez vinograda do 2100. godine\nZEMLJA BEZ VINOGRADA\nNova studija o uticaju klimatskih promena donosi veoma pesimističnu procenu da će bez vinograda do kraja ovog veka ostati Španija i Italija.\nViše od polovine zemljišta na kome se širom planete uzgaja vinova loza postaće u narednih 80 godina neuslovno, navedeno je u novoj, velikoj studiji koja analizira posledice klimatskih promena teritorija koje će ostati bez vinograda.\nŠpanija i Italija, i uopšte zemlje koje se nalaze u toplom pojasu planete, gotovo u potpunosti će ostati bez vinove loze, navodi se u studiji grupe autora koja je objavljena u ponedeljak u onlajn časopisu National Academy of Sciences.\nNaš region nije poimence pomenut u ovoj studiji, ali je jasno da se i na našu zemlju, sa vrlo šarolikim vinskim podnebljem, može primeniti zaključak studije da će takve regije izgubiti neke vinograde, ali i dobiti nove, na većim visinama i u svežijim područjima.\nKako navode autori studije, ove dramatične posledice uslediće ako se ostvare pesimistične prognoze da će se planeta zagrejati za četiri stepena do kraja ovog veka.\n– Gubici vinorodnog tla biće izuzetno visoki u scenariju u kome se planeta zagreje za četiri stepena. U Španiji i Italliji oni bi dosegli 90 procenata – navode autori studije.\nU dosta optimističnijoj verziji budućnosti u kojoj se Zemlja zagreje za „samo“ dva stepena, doći će do ogromnih promena u vinarstvu.\n– Trenutno, čak i ako vinogradari povećaju raznolikost sortimenta, očekuje se ogroman pad proizvodnje i to naročito u zemljama južne Evrope, sa vrlo malo pozitivnih posledica globalnog zagrevanja. Španija i Italija izgubiće 65 i 68 procenata vinograda ako temperatura poraste za dva stepena, a dobiće samo 5 i 9 procenata novih površina podesnih za rast vinove loze. Francuska može da očekuje dobar balans gubitka i dobitka – izgubiće 22% vinorodnog tla a dobiti 25% na drugim lokacijama. Severozapad SAD i Novi Zeland dobiće velike površine na kojima se mogu gajiti sorte sa kasnim sazrevanjem – navode autori studije.\n– U Evropi se već počelo sa menjanjem propisa kako bi se velikim vinskim regijama olakšalo menjanje sortimenta – rekla je za internet magazin The Hill Elizabet Volkovič, istraživač sa Univerziteta Britanske Kolumbije u Vankuveru, i dodala:\n– Ali, vinogradari moraju da nauče da gaje ove nove sorte. To je velika prepreka u regijama u kojima se neke sorte gaje stotinama godina. Njima su potrebni i potrošači voljni da prihvate promene sortimenta.\nItalija traži da se Titu oduzme odlikovanje iz 1969. godine\nŠpanija razmišlja da koronavirus počne da tretira kao grip\nBeseda vladike Nikolaja u Čikagu na Vaskrs 1946. godine\nIshrana kraljice Elizabete: Kako je britanska vladarka…\nUsred rata, na Božić 1917. godine, zaraćene strane spojila…\n2020-02-08T02:39:04+01:008 фебруара, 2020|Društvo|


Dejan Tomašević - Blic Online\nNekadašnji srpski košarkaš Dejan Tomašević pojavio se sinoć na venčanju Veljka i Bogdane Ražnatović u jednom beogradskom hotelu u društvu supruge Jelene, koju ne viđamo često na prestoničkim događajima.\n"ŽENA NIJE HTELA PROŠIRENJE PORODICE, VREMENOM SAM SE PREDAO" Čuveni Dejan Tomašević otkrio privatne detalje o kojima će pričati svi (VIDEO)\nKada je pre 22 godine video, znao je da će biti njegova žena. Na odluku da joj priđe i oženi se njome bez obzira na negodovanje okoline jer je bila razvedena žena sa detetom, i danas je posebno ponosan. Jelena i Dejan Tomašević žive svoju porodičnu bajku sa njihovo troje dece Manjom, Mijom i Matijom, kao i sa njenim sinom iz prvog braka Marinkom.\nIMALA JE 20 KILOGRAMA VIŠKA Žena našeg košarkaša saznala da boluje od NEIZLEČIVE BOLESTI, ali sada je ponovo nasmejana\nProslavljeni srpski košarkaš Dejan Tomašević i njegova supruga Jelena već više od dve decenije su u srećnom braku i važe za jedan od najskladnijih parova na domaćoj javnoj sceni.\n"BIO JE UZ MENE I KADA SAM OBOLELA" Supruga Dejana Tomaševića je prošla kroz pakao zbog TEŠKE BOLESTI, pa otvorila dušu\nBivši košarkaš i potpredsednik Košarkaškog saveza Srbije, Dejan Tomašević, i njegova supruga Jelena proslavili su nedavno 20 godina braka tokom kojih je bilo kako lepih, tako i onih teških trenutaka.\nPopularnog košarkaša Dejana Tomaševića naš paparaco je uhvatio u noćnom provodu i to u društvu Nikole Lazukića.\nEKSKLUZIVNO Mijatović i Tomašević zajedno u noćnom provodu\nRetke su prilike u kojima se može videti Predrag Peđa Mijatovic u Beogradu, međutim, očigledno je naš nekadašnji sportski as, a sada španski fudbalski funkcioner odlučio da deo praznika provede i u Beogradu.\nDejan Tomašević otvara Basket ligu osnovaca Čukarice\nOpština Čukarica u saradnji sa Udruženjem za razvoj i promovisanje sporta i sportskih aktivnosti „Hill Familia” organizuje Basket ligu osnovaca Čukarice.\nKad Miroslav slavi rođendan, cela publika peva u glas\nMiroslav Ilić održao je sinoć prvi od tri koncerta, a noć je bila još spektakularnija jer je pevač slavio 64. rođendan.\nSportski dan na Adi privukao stotine dece i odraslih\nSportski dan održava se danas od devet ujutru na Adi Ciganliji, koja je od ranih jutarnjih sati prepuna ljudima koji su došli da uživaju u sunčanom nedeljnom danu. Udruženje "Sveta Srbija" zajedno sa proslavljenim košarkašem Dejanom Tomaševićem organizovali su dan posvećen sportu i rekreaciji koji je prvenstveno namenjen najmlađima.


Zorana Mihajlović: U Srbiji ima više od 2,2 miliona bespravnih objekata - BGnekretnine blog\nZorana Mihajlović: U Srbiji ima više od 2,2 miliona bespravnih objekata\nLegalizacija, lokalna samouprava, Ministarstvo građevinarstva i urbanizma, zakon o legalizaciji\nLegalizacija, Novosti 017 Mar 2017\nPotpredsednica vlade i ministarka građevinarstva, saobraćaja i infrastrukture Zorana Mihajlović izjavila je danas da u Srbiji ima više od 2,2 miliona bespravno sagrađenih objekata, od kojih je do sada popisano skoro 1,4 miliona.\n– Imamo 2,2 miliona nelegalnih objekata, skoro za milion više nego što smo imali procenu prošle godine. Prvi put posle 40 godina imaćemo konačnu bazu, gde je šta izgrađeno – rekla je Mihajlović.\nDo sada je ukupno popisano 1.353.463 bespravnih objekata, a samo u januaru ove godine 509.932 objekata.\nOna je kazala da je popis završilo 100 lokalnih samouprava i da je ostalo još oko 50 gradova i opština da to završe u narednih sedam dana. Kada bude sve ozakonjeno od poreza na imovinu godišnje će se ostvarivati prihod od 100 miliona evra.\nDo sada je doneto skoro 45.000 rešenja o ozakonjenju i od taksi za to je dobijeno 1,2 milijarde dinara, od čega je 70% išlo lokalnim samoupravama, a ostalo državi.\n– Prihod od taksi će iznositi još najmanje 15 milijardi dinara ili više od 100 miliona evra. To je novac za nove deonice autoputa, škole, kalalizacije, obdaništa i slično – naglasila je Mihajlović.\nNakon kontrole timova Ministarstva građevine broj popisanih objekata povećan je za oko 165%.\nNajbolji primeri u obavljanju popisa su Čačak, Leskovac, Niš, Vrnjačka Banja i Krupanj, dodala je Mihajlović, a moraju da se ubrzaju Subotica, Kanjiža, Smederevska Palanka.


Sajam lova, ribolova i lovnog turizma od 19. do 22. avgusta na Šumadija sajmu - Glas Šumadije\nNaslovna > Ekonomija > Sajam lova, ribolova i lovnog turizma od 19. do 22. avgusta na Šumadija sajmu\n09/08/2021 09/08/2021 499Ostavi komentar na Sajam lova, ribolova i lovnog turizma od 19. do 22. avgusta na Šumadija sajmu\nNa Šumadija sajmu u Kragujevcu, od 19. do 22. avgusta, biće održan 12. Medjunarodni sajam lova, ribolova i lovnog turizma, posle jednogodišnje pauze zbog epidemije korona virusa, objavljeno je danas.\nPrema najavi organizatora, očekuje se učešće izlagača iz oblasti proizvodnje i prometa lovačkog i sportskog oružja, lovačkog i ribolovačkog pribora i opreme, lovačke municije, organizacija i agencija iz oblasti lova i lovnog turizma.\nOrganizator sajamske manifestacije je preduzeće „Meteor Still“ iz Kragujevca u saradnji sa Šumadija sajmom i Lovačkim savezom centrale Srbije, a pod pokroviteljstvom grada Kragujevca.Za septembar je, posle jednogodišnje pauze, planirano održavanje „Šumadijskog sajma poljoprivrede 2021“, od 2. do 5. septembra uz učešće više od 150 izlagača i održavanje svih tradicionalnih izložbi krupne stoke i živine.\nPredvidjeno je i održavanje 15. Medjunarodnog sajma komunalne opreme „Komdel“, od 15. do 17. septembra.\nKako je Beti rečeno na Šumadija sajmu, biće poštovane sve preporučene mere Kriznog štaba u skladu sa epidemiološkom situacijom.\nPrvi sajam koji je održan u 2021. godini, posle pauze zbog epidemije, bio je Sajam hortikulture krajem maja.\nTagovi: Kragujevac Sajam lova i ribolova Šumadija sajam


Pratite ispravnost uređaja i performansi u programu Windows bezbednost - Windows Help\nPratite ispravnost uređaja i performansi u programu Windows bezbednost\nDa biste lakše vodili računa o bezbednosti uređaja, Windows bezbednost nadgleda da li je na uređaju došlo do bezbednosnih problema i pruža izveštaj o ispravnosti koji se prikazuje na stranici „Performanse i ispravnost uređaja“. Izveštaj o ispravnosti vas upozorava na uobičajene probleme sa sistemom i nudi preporuke za njihovo otklanjanje. Više informacija o Windows bezbednosti, uključujući i to kako da uključite ili isključite Antivirusni program Windows zaštitnika, potražite u članku Budite uvek zaštićeni sa programom Windows bezbednost.\nPrikaz izveštaja o ispravnosti za uređaj u programu Windows bezbednost\nU polje za pretragu na traci zadataka unesite Windows bezbednost i izaberite tu opciju u rezultatima.\nIzaberite Performanse i ispravnost uređaja da biste prikazali izveštaj o ispravnosti. Sadržaj ovog izveštaja može da se razlikuje u zavisnosti od verzije operativnog sistema Windows, uređaja, dozvola i pronađenih problema.\nAko uređaj pripada organizaciji, administrator vam možda nije odobrio dozvolu za prikaz izveštaja „Performanse i ispravnost uređaja“.\nAko ispunjavate sistemske zahteve, videćete i opciju Novi početak pomoću koje možete da osvežite uređaj ponovnim instaliranjem i ažuriranjem OS Windows 10. Funkcija „Novi početak“ može da bude korisna ako uređaj ima problema sa performansama, ako je memorija puna ili ako imate previše aplikacija koje ne koristite. Pomoću funkcije „Novi početak“ možete da osvežite računar, a da ne izgubite postavke ili lične datoteke i fotografije. Funkcija „Novi početak“ može da poboljša proces pokretanja i isključivanja uređaja, iskorišćenost memorije, pregledanje, trajanje baterije i performanse aplikacija iz Microsoft Store prodavnice. Da biste proverili koju verziju operativnog sistema Windows koristite, unesite winver u polje za pretragu na traci zadataka i izaberite opciju iz rezultata.\nEvo drugih opcija koje možete da isprobate pre korišćenja funkcije „Novi početak“:\nPomoć u rešavanju problema sa performansama na Windows 10 računaru potražite u članku Saveti za poboljšanje performansi računara u operativnom sistemu Windows 10.\nPomoć za oslobađanje prostora na računaru potražite u članku Oslobodite prostor na disk jedinici u operativnom sistemu Windows 10.\nAko se pripremate da prodate ili poklonite uređaj, treba da obrišete sve sa uređaja. Ovo je takođe poznato kao uspostavljanje fabričkih vrednosti. Pogledajte odeljak Uspostavljanje početnih vrednosti računara u članku Opcije za oporavak u operativnom sistemu Windows 10.\nFunkcija „Novi početak“ uklanja antivirusni softver nezavisnog proizvođača i sve standardne aplikacije koje se dobijaju uz Windows. Tu spadaju i Microsoft aplikacije, kao što su Office, bilo koje aplikacije na radnoj površini koje su unapred instalirane na uređaju, kao i bilo koje Windows aplikacije na radnoj površini, kao što su aplikacije proizvođača uređaja, aplikacije za podršku i upravljački programi. Zadržava samo aplikacije iz Microsoft Store prodavnice koje je instalirao proizvođač.\nNećete moći da oporavite aplikacije koje uklonite. Moraćete da ih ručno instalirate. Da biste videli listu uklonjenih aplikacija kada funkcija „Novi početak“ završi posao, na radnoj površini kliknite dvaput na ikonu Uklonjene aplikacije.\nMožete da izgubite digitalne licence, digitalni sadržaj povezan sa aplikacijama ili druga digitalna ovlašćenja za aplikacije, što može da utiče na mogućnost korišćenja aplikacija ili sadržaja povezanog sa aplikacijama koje ste platili.\nKorišćenje funkcije „Novi početak“ za instaliranje čiste verzije operativnog sistema Windows 10\nProverite da li ispunjavate sistemske zahteve. Da biste pristupili funkciji „Novi početak“, uređaj mora da radi pod operativnim sistemom Windows 10 Home ili Windows 10 Pro i morate da budete prijavljeni kao administrator. saznajte više o Windows 10 specifikacijama. Kreiranje lokalnog korisnika ili administratorskog naloga u OS Windows 10.\nPrikupite sve medije za ponovnu instalaciju (kao što su CD-ovi), šifre proizvoda, informacije o licenci ili prijavljivanju ili sve drugo što vam treba za ručnu ponovnu instalaciju i ponovnu aktivaciju aplikacija ili sadržaja povezanog sa aplikacijama koji želite da i dalje koristite. Što se tiče Microsoft aplikacija, pogledajte članak Pronalaženje Microsoft preuzimanja i šifri proizvoda.\n(Opcionalno) Izrada rezervnih kopija datoteka. Preporučujemo ovu predostrožnosti, čak i ako funkcija „Novi početak“ ništa ne promeni kod podataka.\nIzaberite Performanse i ispravnost uređaja.\nU delu Novi početak izaberite Dodatne informacije, pa izaberite Prvi koraci da biste započeli proces.\nKada funkcija „Novi početak“ završi proces, možete ponovo da instalirate sve aplikacije koje želite da koristite. Da biste videli listu uklonjenih aplikacija, na radnoj površini kliknite dvaput na ikonu Uklonjene aplikacije.\nObavezno pokrenite Windows Update da biste se uverili da imate najnovije bezbednosne ispravke. Više informacija potražite u članku Windows Update: najčešća pitanja.\nAko želite da vratite u prethodno stanje verziju operativnog sistema Windows iz rezervne kopije, ili da se vratite na prethodnu verziju operativnog sistema Windows, pročitajte članak Opcije za oporavak za Windows 10.\nDa biste ponovo instalirali Office 365, možete da preuzmete i instalirate Office 365 Home, Personal ili University na računar. Ako imate Office 2010 ili stariju verziju, potrebno je da pronađete šifru proizvoda za Office i da je unesete. U članku Pronalaženje šifre proizvoda za Office 2010 pročitajte korisne savete.\nPoslednji put ažurirano: 11.09.2019.


Svom snagom do vrha | Stil magazin\nPočetna > Zanimljivosti > Svom snagom do vrha\nSvom snagom do vrha\nIako je penjanje prirodnim stenama najlepše u proleće i leto, poslednjih godina sve više je veštačkih stena koje pružaju mogućnost treninga tokom cele godine\nLjubitelji planinarenja, alpinisti i svi oni avanturističkog duha vrlo dobro znaju šta znači uzburkati adrenalin nekim novim izazovom, pogotovo onda kada su u pitanju usponi koje treba savladati i osvojiti. Iako je penjanje prirodnim stenama najlepše u proleće i leto, poslednjih godina sve više je veštačkih stena koje pružaju mogućnost treninga tokom cele godine. Bez obzira na to da li ste profesionalac, rekreativac ili ste možda malo zanemarili svoju fizičku kondiciju, vredi pokušati! Oni koji su bar jednom probali da stignu do vrha tvrde da u penjanju nema rivalstva i protivničke netrpeljivosti, jer se sve vreme borite sami sa sobom i stenom.\nZateže telo, topi salce\nPenjući se svakodnevno i pomerajući sopstvene granice, sportski penjači ujedinili su maksimalan adrenalinski doživljaj, izuzetnu psihološku stabilnost, kao i potpuno učešće svih mišića. Zbog specifičnog položaja tela pri penjanju (glava i leđa su dosta savijeni unazad), kičmeni stub se ispravlja, a to se s vremenom pozitivno odražava na držanje tela. Stručnjaci za fizičku kulturu ističu da slobodno penjanje, pored trčanja uz stepenice, spada u sportove koji za veoma kratak period sagorevaju veliki broj kalorija i masnih naslaga. S obzirom na to da je izuzetno naporan i težak sport, slobodnim penjanjem mogu da se bave snažni momci i vešte devojke. Tokom penjanja angažuju se apsolutno sve grupe mišića, pa je zagrevanje i istezanje pre treninga više nego potrebno.\nNe gledaj me dok se penjem\nFree-climbing (slobodno penjanje) osmislili su alpinisti kojima je specijalnost bila savlađivanje uspona na suvim stenama tehnikom slobodnog penjanja. S razvojem ovog sporta organizovana su takmičenja u različitim kategorijama (brzinska i težinska). Najčešće se penjači takmiče na veštačkim stenama, a turnir prate sudije i publika. Dok se brzinska takmičenja odnose na lakše smerove penjanja, gde je pobednik onaj koji se ispenje za što kraće vreme, u težinskim se ne meri vreme, već maksimalna visina koju penjač dosegne. Interesantno je da takmičar ne sme da gleda penjače koji se penju pre njega. Pre počeka takmičenja svi mogu da pogledaju stenu, a zatim se povlače u izolaciju i izlaze jedan po jedan (osim u slučajevima kada ih se više penje istovremeno). Smerovi penjanja su uvek potpuno drugačiji.\nOprema za slobodno penjanje nema mnogo elemenata, ali mora da bude visokokvalitetna. U nju spadaju penjački pojas, specijalne patike - penjačice, dinamička užad, karabineri, šlinge, osmice... Iako je kod nas ovaj sport još uvek u povoju, možete se oprobati u slobodnom penjanju na veštačkoj steni na Adi Ciganliji.\nS obzirom na to da je izuzetno naporan i težak sport, slobodnim penjanjem mogu da se bave snažni momci i vešte devojke


19.03.2019 u 15:13\nTORONTO – Selektor košarkaške reprezentacije Španije Serđo Skariolo smatra da je selekcija Srbije korak iza SAD kao favorit na Svetskom kupu u Kini. „Stavio bih Srbiju samo jedan korak iza SAD. Znajući dobro tog protivnika i njegove igrače, kao i kako čujem da svi žele da budu prisutni u Kini, rekao bih da je Srbija skoro na nivou SAD. Ne sasvim, ali skoro”, rekao je Skariolo za televiziju Kvatro iz Toronta, gde je u istoimenom NBA ligašu jedan od pomoćnih trenera. Skariolova Španija u grupnoj fazi sastaje se sa Iranom, Tunisom i Portorikom, a ukrašta u narednoj sa D grupom u kojoj su Srbija, Portorikom, Italijom i Angolom. „Druga faza biće veoma komplikovana”, Suočićemo se sa jednim od kandidata za titulu (Srbija prim. aut). Moramo da budemo spremni ako želimo da dođemo do\n16.03.2019 u 12:55\nKošarkaši Srbije na Svetskom prvenstvu protiv Italije, Filipina i Angole\nŠENŽEN – Košarkaška reprezentacija Srbije igraće sa Italijom, Filipinima i Angolom u D grupi na Svetskom prvenstvu u Kini, odlučeno je danas žrebom u Šenženu. Sve utakmice u D grupi igraće se u gradu Fošanu, a dve najbolje selekcije obezbediće prolaz dalje. Ono što je važno jeste da vicešampion sveta Srbija i branilac trofeja SAD ne mogu da se međusobno sastanu pre polufinala, prenosi Tanjug. Parove je izvlačio legendarni američki košarkaš Kobi Brajant. Mundobasket u Kini igra se od 31. avgusta do 15. septembra.\n15.03.2019 u 17:27\nBjelica i Bogdanović žele rezultat za pamćenje na Mundobasketu\nKošarkaši Sakramenta Nemanja Bjelica i Bogdan Bogdanović izjavili su da veruju da je došlo vreme da Srbija završi ispred SAD i na Mundobasketu u Kini osvoji titulu prvaka sveta. Srbija je na prethodnom Evropskom i Svetskom prvenstvu, kao i na Olimpijskim igrama, osvajala srebro, a baš su Amerikanci bili bolji u finalima u Španiji i Rio de Žaneiru.„Mogu sa ponosom da kažem da, kako sada stvari stoje, posle SAD imamo najbolji tim. Nije to sad ono „e ako ne napravimo rezultat, ne osvojiš zlato srebro ili bronzu ili ispadneš u prvom krugu, e sad vi ste najgori”. Na papiru, konačno je došlo to naše vreme da imamo najbolju reprezentaciju”, poručio je Bjelica za „Glas Amerike”. Bogdan Bogdanović (Foto EPA/John G. Mabanglo) Bjelica, koji je zbog povrede propustio kontinentalni šampionat\n07.03.2019 u 14:17\nVirtus želi Đorđevića za trenera\nBOLONjA – Selektor košarkaške reprezentacije Srbije Aleksandar Đorđević ponovo se nalazi na listi želja Virtusa iz Bolonje, prenose italijanski mediji. Virtus je i letos hteo Đorđevića, ali tada dve strane nisu postigle dogovor, pa je na klupu došao Pino Sakripanti koji se sada nalazi pred smenom. Naredne dve utakmice protiv Kantua i Le Mana su mu odlučujuće i ako ne položi test uprava kluba pokušaće da dovede Đorđevića. Đorđević se sprema za nastup na Svetskom prvenstvu u Kini sa reprezentacijom Srbije, ali je i ranije uporedo sa nacionalnim timom vodio Panatinaikos i minhenski Bajern, javlja Tanjug. Intersantno da je Đorđević kao košarkaš igrao za velikog i gradskog rivala Virtusa, Fortitudo, a kao trener u Italiji radio je u milanskoj Olimpiji i Benetonu iz Treviza. Plan\n01.03.2019 u 15:06\nTomašević zakazuje tri meča u Kini\nNaši košarkaši odigraće tri prijateljske utakmice u avgustu u Kini, uoči 18. svetskog prvenstva u toj zemlji koje će se održati krajem leta (31. avgust – 15. septembar). Imena rivala i gradova biće poznata neposredno posle žreba u Šendženu, 16. marta, na kojem će Košarkaški savez Srbije (KSS) predstavljati generalni sekretar Dejan Tomašević. – Čim saznamo imena protivnika na Svetskom šampionatu i grad u kojem će se igrati mečevi naše grupe, upoznaćemo se s ljudima koji će u organizaciji biti zaduženi za našu reprezentaciju. Za nas je izuzetno važno da imamo jedan dogovoren turnir u Kini i to ćemo zakazati posle žreba. Odmah ću obići taj grad, da vidim gde ćemo igrati tri prijateljske utakmice uoči šampionata – rekao je Tomašević. Selektor Aleksandar Đorđević je neposredno posle


Kosovo: Još bez odluke o premijeru\nAktuelni premijer Kosova Hašim Tači\nDva dana nakon postizanja dogovora o formiranju nove Vlade Kosova, još se ne zna ko će biti budući premijer ili predsednik parlamenta; Hašim Tači poručuje da sve ide po planu, dok Srbi različito reaguju na formiranje nove koalicije\nDva dana nakon što su Demokratska partija Kosova Hašima Tačija i Demokratski savez Kosova Ise Mustafe postigli dogovor o formiranju nove Vlade, još uvek nije odlučeno ko će biti budući premijer, niti predsednik parlamenta. S druge strane još uvek aktuelni premijer Kosova Hašim Tači poručuje da sve ide po planu, dok predstavnici Srba različito ocenjuju koaliciju Tači - Mustafa.\nDogovor Hašima Tačija i Ise Mustafe lidera Demokratske partije Kosova i Demokratskog saveza Kosova o budućoj Vladi, koji je postignut u kabinetu predsednice Kosova u prisustvu američke ambasadorke na Kosovu Trejsi Džejkobson, trebalo bi da okonča šestomesečnu institucionalnu krizu.\nMeđutim, iako još uvek nije dogovoreno ko će biti budući premijer ili predsednik parlamenta, Hašim Taci kaže da „sve ide po planu, kako je dogovoreno“ i da će institucije uskoro postati potpuno funkcionalne.\n“Nadam se da će se i ovo pitanje vrlo brzo zaključiti i sve je jasno, poštujući u potpunosti postignut sporazum između PDK, LDK i partnera iz redova manjina, koje će biti budući deo izvršne vlasti i izgradnje svih institucija, dakle izvršnih, zakonodavnih i predsedničkih”, rekao je Tači.\nS druge strane stavovi pojedinih srpskih poslanika u Skupštini Kosova o budućoj koaliciji dve najveće albanske partije su i ovaj put različiti. Nenad Rašić iz Progresivne demokratske stranke kaže da koalicija dve najveće partije nije najbolje rešenje za manjinske zajednice.\n"Ukoliko imate dve albanske partije koje imaju 66 poslanika, odnosno većinu koja neće zavisiti od glasova manjinskih zajednica, odnosno Srba, samim tim stvara se jedan proctor gde uticaj Srba neće biti onakav kakav je bio do sada. Takođe je sigurno da nećemo imati onaj broj funkcija koje smo imali u prošlom sazivu”, rekao je Rašić za Glas Amerike.\nS druge strane Slobodan Petrović, poslanik Srpske liste, smatra da je koalcija koju će činiti Demokratski savez Kosova i Demokratska partija Kosova uz podršku poslanika iz manjinskih zajednica pravo rešenje\n“Ono što je za srpsku zajednicu važno jeste to da Vlada bude stabilna, a samim tim da stabilno bude i čitavo Kosovo i to ide u prilog ne samo srpskoj zajednici, nego svim ljudima koji ovde žive. S druge strane potpuno je jasno da smo iza nas imali jednu političku krizu koja je bila štetna za sve građane I mi pozdravljamo dogovor dve najveće političke stranke koje su imale najveću podršku na poslednjim izborima”, kazao je Petrović za Glas Amerike.\nAmerička ambasadorka na Kosovu Trejsi En Džejkobson koja je prisustvovala dogovoru Hašima Tačija i Ise Mustafe o budućoj koaliciji izjavila je danas da ona nije garant sporazuma o formiranju vlade koji su postigle dve najače stranke.\n"Ja nisam u poziciji da bih pružila garancije za unutrašnju politiku na Kosovu", napisala je Džejkobson na Tviteru.\nDžejkobson je time demantovala tvrdnje zvaničnika Demokratskog saveza Kosova, prema kojima je američka ambasadorka garant da će dve najveće kosovske partije, kao ugovorne strane, poštovati sporazum o koaliciji.


Brajan Mejper novi trener Vukova - Sportske.net\nBrajan Mejper novi trener Vukova\nAktuelni šampioni Srbije i regionalne CEFL lige, beogradske SBB Vukove, dobili su novog trenera.\nSK PLS - Počela nova sezona, favoriti bez greškeKraljevske krune gostuju u Dubrovniku!LŠ - Vukovi kreću u napad na titulu!Srpska krv za nove pobede Divljih Veprova!Okupljanje nacionalnog tima\nUmesto Kirka Mastromatea, koji ih je do ovih titula, kao i naslova viceprvaka Lige šampiona vodio u prošloj sezoni, na sajdlajnu „čopora sa Ade“ biće Brajan Mejper.\nOn je trenersku karijeru započeo još tokom studentskih dana, kao ofanzivni asistent na univerzitetima Sam Houston State i Southern Arkansas, koje je pohađao.\nPo završetku školovanja prešao je na Howard Payne University, gde je gotovo deceniju radio kao koordinator specijalnih timova i pomoćnik ofanzivnog koordinatora. Zatim je godinu i po dana bio ofanzivni koordinator i koordinator specijalnih timova u Frisco High School-u.\nOd 2008. do 2012. godine boravio je na universitetu Lamar, kao asistent glavnog trenera i koordinator specijalnih timova, a u januaru 2012. po prvi put je postao glavni trener, na koledžu Navarro, gde i dalje radi. Za dve sezone njegov tim ostvario je 19 pobeda i tri poraza.\n"Izuzetno sam uzbuđen zbog šanse da budem deo tima Vukova. Planiram da radim naporno kako bih osigurao nastavak bogate tradicije uspeha Vukova. Radujem se upoznavanju kulture i mnogih mogućnosti koje dolaze uz rad u Beogradu. Veoma sam strastven u vezi sa trenerskim poslom i bićemo veoma uzbudljiv tim za gledanje. Jedva čekam da stignem u Srbiju.", rekao je Mejper.\nBrajan je oženjen i ima dvoje dece, sa kojima je odlučio da se preseli u Beograd tokom angažmana u Vukovima.


Prevoz specijalnih tereta - Selidbe teških stvari || Ivana Transport 011\nPod prevoz specijalnih tereta spada selidba klavira, kasa, sefova, bankomata kao i ostalih komadni nameštaj i stvari koji su pojedinačno teži od 120 kg i koji svojom masom i gabaritima odudaraju od konvencionalnih tereta, a potrebno ih je ručno preneteu unutar objekta ili prevesti na neku drugu lokaciju. Selidbe klavira, pianina, sefova, kasa, fitnes opreme je ozbiljan posao i zato prepustite da ga obave profesionalci, jer posledice u nestručnom rukovanju mogu biti kobne.\nU selidbe specijalnih tereta spadaju: klaviri, pianina, sefovi, protivpožarni ormari, pekarska oprema, frižideri za nekomercijalnu upotrebu, kase, razne industrijske mašine, skupoceni antikviteti, oprema za teretanu, bankomati, bilijar stolovi, agregati itd. Takvi tereti zahtevaju posebno rukovanje i manipulaciju, kao i ljude koji znaju svoj posao uz upotrbu adekvatne opreme i tehnike za njihovu selidbu i prevoz.\nPosao za profesionalce\nSelidbe klavira, pianina, sefova, kasa, mašina je ozbiljan i zahtevan posao stoga je naša preporuka da prepustite selidbu profesionalcima, jer posledice u nestručnom rukovanju mogu biti katastrofalne. Izuetno teški predmeti zahtevaju posebnu pažnju prilikom selidbe i na prvom mestu dobar plan za preseljenje.\nTim ljudi obučen za ovaj posao\nRaspolažemo sa nekoliko timova ozbiljnih ljudi za premeštanje sefova, klavira i drugih teških predmeta. Ovi ljudi bogatog iskustva opremljeni su posebnim alatima uz pomoć kojih pomeraju svaki teret preko 100kg sa maksimalnim naglaskom na profesionalnost i sigurnost tokom ovog napornog rada.\nSigurnost Vaših stvari\nPružamo usluge za mnoge korisnike, banke i privatne firme u celoj Srbiji. U slučaju da Vam zatreba možemo pružiti i naše usluge u inostranstvu. Preselili smo na stotine klavira i pianina sa maksimalnim naglaskom na profesionalni rad i sigurnost Vašeg instrumenta. Možete biti sigurni da je Vaš muzički instrument u najboljim rukama.\nIvana Transport 011 vrši prevoz specijalnih tereta po najpovoljnijim cenama. Pružamo usluge za mnoge korisniike, banke i privatne firme u celoj Srbiji. U slučaju da Vam zatreba možemo pružiti i naše usluge u inostranstvu.


Predstavljen festival “New Divas” - LookerWeekly.com magazin\nPredstavljen festival “New Divas”\nDanas je u Kombank Areni održana konferencija za medije povodom predstojećeg festivala NEW DIVAS koji će se održati 26. maja a na kome će nastupiti aktuelna francuska pevačica Indila.\nMedijima su koncept festivala predstavili Đorđe Milutinović, direktor Kombank Arene, kao i domaći izvođači festivala – Zoe Kidah i Konstrakta, pevačice benda Zemlja gruva, Nevena Božović i Sara Jovanović.\nDirektor Kombank Arene istakao je da je koncept festivala New Divas da podrži mlade umetnike za koje veruje da će im ovaj nastup u Kombank Areni predstavljati značajnu stanicu na uzlaznoj putanji njihovih muzičkih karijera.\nPublika u Areni moći će među prvima da čuje nove pesme Zemlje gruva kao i Nevene Božović. Zoe Kidah i Konstrakta su podržale ideju festivala i iskazale oduševljenje što će nastupiti uz Indilu i navele da ova pevačica uživa veliku svetsku slavu. Nevena Božović pažljivo osmišljava koncept nastupa u Areni u kojoj će nastupiti sa odličnim bendom sa kojim je već počela da uvežbava repertoar dok će Sara Jovanović pored svojih autorskih pesama, publici pružiti i zanimljiv scenski nastup u njenom maniru.\nFestival “New Divas” deo je novog programskog koncepta koji Arena pokreće sa ciljem da domaćoj javnosti predstavi jedinstvene i upečatljive ženske vokale sa svetske, ali i naše muzičke scene! Uz aktuelnu francusku muzičku zvezdu INDILU na festivala “New Divas” koji će se održati u Kombank Areni, 26.05. nastupiće i dve sjajne mlade pevačice Sara Jovanović i Nevena Božović, kao i bend, Zemlja gruva, prepoznatljivom po specifičnom imidžu.\nUlaznice su u prodaji po cenama od 2550 i 3550 dinara i mogu se nabaviti na svim prodajnim mestima CS Eventima kao i na blagajnama: Kombank Arene, Bilet centra Beograda, Doma omladine, “Ušće” Šoping centra, kao i na sajtu www.kombankarena.rs. Ulaznice su dostupne i na više jednakih mesečnih rata bez kamate kreditnim karticama Komercijalne banke na četiri navedena prodajna mesta.\nBrusnica: Moćna i ukusna voćka


Kafu stigao u Zvezdu! – CZBG portal\npetak 10.08.2018\tNema komentara na Kafu stigao u Zvezdu!\nCrvena zvezda je u petak, 10. avgusta, dobila veliko pojačanje!\nU naš klub stigao je Brazilac Džonatan Kafu, krilni napadač koji je našoj javnosti poznat i zbog toga što je 2016. godine nastupao za Ludogorec u utakmicama protiv Crvene zvezde.\nPublika na Marakani je i tada mogla da se uveri o kakvom se fudbaleru radi, a Kafu je nakon Ludogoreca godinu dana igrao za Bordo. Upravo iz Francuske, Kafu je u Crvenu zvezdu stigao na jednogodišnju pozajmicu sa pravom otkupa.\n— Osećam zaista veliku čast i veoma sam srećan što mogu da budem i što sam već deo jednog velikog kluba kao što je Crvena zvezda. Želim da osvajam trofeje, cilj mi je da ih bude što više, da imamo što više pobeda i uspeha. Fudbaler ne može biti veliki ako ne osvaja titule sa ekipom, to je ono zbog čega i igramo i volimo fudbal — rekao je Kafu nakon potpisivanja ugovora.


petak, 23. oktobar 2015. 12:20h\nNagrade laureatima biće dodeljeno 8. novembra na svečanoj sednici Skupštine grada Grad Pančevo\nOd 23 predloga, koliko ih je bilo ove godine, 15 je nominovano za nagradu.\nKomisija je odlučila da dodeli tri nagrade, rekla je predsednica Komisije za dodelu Novembarskih nagrada Vera Carina.\nUčiteljicu Branku Davidović iz Kačareva predložio je Savet roditelja Osnovne škole “Žarko Zrenjanin” u kojoj učiteljica radi već 33 godine i čiji su učenici osvajali nagrade na mnogim takmičenjima.\nGimnazija “Uroš Predić” je škola s tradicijom dužom od 150 godina, a inicijativu i predlog za dodelu najvišeg gradskog priznanja dao je bivši predsednik komisije, nedavno preminuli, Vitomir Sudarski.\nDr Dušana Stojića za Novembarsku nagradu predložio je fudbalski klub “Dinamo” za nesebičan volonterski rad u klubu i dugogodišnji rad u Opštoj bolnici Pančevo na Odeljenju hirurgije.\nKriterijumi kojima su se vodili članovi Komisije prilikom odabira laureata su da to budu građani Pančeva koji su dali veliki doprinos u prethodnoj godini i prethodnom periodu i da ti rezultati odskaču od proseka, navodi se na sajtu Grada Pančeva.\nDobitnicima će nagradu uručiti gradonačelnik Pančeva Saša Pavlov na svečanoj sednici povodom Dana grada, 8. novembra.


RTCG - Radio Televizija Crne Gore - Nacionalni javni servis :: Region :: Migranti iz Vučjaka pred humanitarnom katastrofom\n17. 10. 2019. 14:06 >> 14:06 0\nCRVENI KRST BIHAĆA UPOZORIO\nIz Crvenog krsta Bihaća su upozorili da je migrantski kamp Vučjak pred humanitarnom katastrofom, jer je juče pristiglo novih 1.700 migranata. U tom kampu je smješteno 700 migranata, tako da je kamp ostao bez dovoljno zaliha hrane i ostalih potrepština.\nMigranti su morali da polove obroke, a neki od njih su spavali na otvorenom, jer nema prostora za postavljanje novih šatora, prenosi Klix ba.\nVolonteri bihaćkog Crvenog krsta su u strahu, jer je priliv velikog broja migranata promijenio sigurnosnu i epidemiološku situaciju. Nijesu bili spremni, jer, prema riječima sekretara Selama Midižića, nijesu obaviješteni da će toliki broj migranata biti izmješten na Vučjak.\n"Nemamo nikakvu pomoć institucija, ni grada, ni kantona, ni FBIH, ni države. Radićemo dok ih budemo mogli sve opsluživati, kada ne budemo mogli, povući ćemo se", rekao je Midžić.\nIstakao je kako je i njihova sigurnost ugrožena najavama gradonačelnika Šuhreta Fazlića da će obustaviti finansijsku pomoć u snabdijevanju vodom.\n"Sigurnost mojih ljudi je došla u pitanje. Tražićemo od MUP-a USK, koji je preuzeo dovođenje ljudi u Vučjak, da preuzme i odgovornost. Ako ukinu vodu doći će do bunta i migranti će sići u grad, a da ne znamo šta će biti dalje. Mi ne možemo snositi odgovornost za ovoliki broj migranata", rekao je Midžić.\nCrveni krst USK kazao je kako su stalno upozoravali da privremeni kamp Vučjak ne može opstati, jer ga niko od međunarodnih organizacija nije prihvatio kao takvog. Predložili su volonterima bihaćkog Crvenog krsta da se povuku iz Vučjaka zbog vlastite sigurnosti i apelovali na sve aktere u BiH da izbjegnu humanitarnu katastrofu i zaštite ljudske živote.\n"Crveni križ nema dovoljno kapaciteta za ishranu ovog broja migranata koji se trenutno nalazi na Vučjaku u kojem nema dovoljno kapaciteta za postavljanje novih šatora", kazali su iz CK USK.\nMigranti su sinoć spavali u šatoru predviđenom za objedovanje, zbog čega je "restoran" transformisan, a dio njih je spavao na otvorenom.\nHumanitarac Dirk Planert pisao je članovima Evropskog parlamenta navodeći kako je situacija u Bihaću eskalirala i da migrante tuku ako pokušaju napustiti "logor Vučjak". Optužio je IOM da je pomogao bihaćkoj policiji u deportaciji, jer su im dali autobuse u svrhu prebacivanja migranata na Vučjak.\n"Gradonačelnik Šuhret Fazlić je javno objavio da od ponedjeljka više neće biti vode u Vučjaku, a lokalni Crveni krst je najavio da će prestati da radi. Uz to sprečavaju ljude iz Vučjaka da dođu u grad. To znači da je gore 2.500 ljudi kojima je uskraćena medicinska pomoć, od ponedjeljka neće imati vode, ni hrane. Izbjeglice u Bihaću više nemaju vremena", upozorio je Planert.\nIstakao je kako je do sada umrlo 20 izbjeglica - jedan u bolnici, troje se ugušilo u požaru kada su se pokušali ugrijati u kući, a 16 od vanjskog nasilja. Kazao je i to kako je napustio Bihać juče, jer je njegov humanitarni rad postao ilegalan.\nDočekuju zimu pod najlonskim šatorima\n30. 09. 2018. 7


Biće manje vina: Ledeni talas "obrao" trećinu grožđa u Francuskoj\nNajmanje trećina francuske proizvodnje vina, vredne gotovo dve milijarde evra prihoda, biće izgubljena ove godine, procenjuju stručnjaci\nNeubičajeno niske prolećne temperature devastirale veliki deo zasada pod vinovom lozom, ali i druge voćne kulture širom Francuske, uzrokujući još veću zabrinutost po pitanju klimatske krize.\n– Ovo je verovatno najveća poljoprivredna katastrofa od početka 21. veka – izjavio je francuski ministar poljoprivrede Žilijen Denormandi ove nedelje, nakon što je vlada proglasila „poljoprivrednu katastrofu“ i počela s pripremom hitnih finansijskih mera, prenosi britanski „Gardijan“.\nSezonski neuobičajen talas ledenog vremena i oštrog mraza, koji se dogodio nakon naleta toplog vremena, pogoršao je štetu u vinogradima. Prvobitni rast temperatura vazduha podstakao je raniji razvoj vinove loze i voćaka nego obično, koji je iznenadna hladnoća “pokosila”.\nPrognoza WIIW: Srbija i Turska će se prve oporaviti, Crna Gora poslednja\nNacionalna federacija sindikata poljoprivrednih gazdinstava procenjuje da će najmanje trećina francuske proizvodnje vina biti izgubljena.\nLedeni talas je pogodio brojna francuska vinogradarska područja, uključujući Bordo, Burgundiju, dolinu Rone i Provansu, oštetivši vinovu lozu, a ugrozio je i uzgajivače kivija, kajsije, jabuke i drugog voća, kao i useve poput repe i uljane repice, piše „Gardijan“.\nDržava odredila cenu: Robne rezerve kupuju 130.000 tona pšenice\ngrožđe poljopriuvreda vinogradarstvo\nSiniša Mali: Par penzionera dobija 30.000 dinara od države!\n(UŽIVO) Kriza u Ukrajini ušla u 129. dan: U DNR uhapšeni britanski plaćenici\nTrese se Amerika! Još dve države uvode zabranu abortusa!


Forum za odgovorno poslovanje: Poziv za učešće u CSR praksi (rok: 21.8.2020) : Inkluzija\nUkoliko želite da se upoznate sa društveno odgovornim poslovanjem i održivim razvojem, da čujete iz prve ruke iskustva vodećih kompanija u Srbiji, ako vas interesuje svet biznisa, a istovremeno vam je stalo do boljeg društva, prijavite se za učešće u novom programu Foruma za odgovorno poslovanje za mlade „CSR PRAKSA”.\nForum za odgovorno poslovanje u saradnji sa svojim članicama pokreće novi program za mlade namenjen studentima završnih godina osnovnih studija, studentima master studija, kao i diplomcima u potrazi za prvim radnim iskustvom.\nU prvom delu programa, izabrana grupa od 20 mladih dobiće priliku da se učešćem u jedinstvenom edukativnom programu na temu društveno odgovornog poslovanja i održivog razvoja upozna sa teorijskim pristupima ovim oblastima i praktičnim primerima, kao i da informacije dobije iz prve ruke od predstavnika vodećih kompanija u Srbiji.\nU programu učestvuju predavači i mentori iz članica Foruma za odgovorno poslovanje.\nRok za prijavu za učešće u programu je 21. avgust 2020. godine.\nPrijavljivanje se vrši popunjavajem onlajn Prijavnog formulara kome možete pristupiti ovde.\nViše informacija potražite u pozivu za praksu koji možete preuzeti i u .pdf formatu na ovom linku.


U ovom gradu je kvadrat poskupeo čak 400 EVRA! - Vesti\nCena ne prestaje da raste, sa trona su oborili i Beograd, ima li kraja?\nAko se osvrnemo na trend na tržištu nekretnina koji je aktuelan u poslednjih 12 meseci, i ako uporedimo podatke najveći rast cena, uprkos popularnom mišljenju nije ostvario Beograd, već Niš u kom je na pojedinim lokacijama za godinu dana kvadrat poskupeo i preko 400 evra, piše Blic biznis.\nPrema dozvolama izdatim u martu, u Srbiji je prijavljena izgradnja 4.360 stanova, sa prosečnom površinom od 70,7 kvadrata. Predviđena vrednost radova novogradnje u martu iznosi 80,8 odsto od ukupno predviđene vrednosti radova a najveća građevinska aktivnost se očekuje u Beogradu.